KFC Kini Jual Baju Pula Dan Ianya Sangat ‘Awesome’

Nampaknya restoran kegemaran ramai KFC tidak lagi setakat menjual ayam goreng lazat sahaja. Secara senyap, mereka melancarkan  merchandise seperti baju, sarung kaki, pin baju, rantai bantal dan banyak lagi. Lebih menarik adalah setiap produk yang dihasilkan semuanya cool dan awesome!

Ianya kini boleh dibeli secara online di sini dan kebanyakkan produknya sudah pun sold out. Kini tinggal beberapa rekaan sahaja lagi yang masih available.

Tetapi barang paling unik dan mahal dalam koleksi ini adalah ‘Zinger Meteorite’, Zinger yang diukir dari batu meteor yang sebenar. Harganya? Hanya USD20,000 (Lebih kurang RM85,600).

Memang lain macam permainan KFC sekarang ini. Segala merchandise ini hanya didapati di Amerika Syarikat ketika ini dan harap-harap adalah beberapa merchandise ini yang masuk ke Malaysia. Now, your move McDonalds.

P/S: Selepas ini KFC dah boleh tukar nama ke KSC, Kentucky ‘Swag’ Chicken.


8 Ciri Menarik iOS 17 Yang Dijangka Hadir Pada September Ini

Selari dengan pengenalan peranti baharu, Apple hari ini turut membuat kejutan dengan memperkenalkan secara rasminya versi sistem operasi terbaharu iaitu iOS 17.

Ini lapan kemas kini ciri baharu yang bakal diterima pada iOS 17 yang sedia ditawarkan pada Septermber buat pengguna iPhone. Seperti biasa, mereka mahu menambah baik pengalaman penggunaan harian menerusi kemas kini rasmi kali ini.

Pertama sekali, anda boleh menggunakan ciri Contact Poster ini yang mana boleh menyesuaikan maklumat peribadi dengan memilih gambar, memoji serta typography dan warna font untuk panggilan masuk.

Jadi, setiap pengguna bakal mempunyai poster tersendiri yang dipaparkan pada halaman utama apabila menerima panggilan yang mana akan tersedia untuk panggilan masuk daripada aplikasi pihak ketiga juga.

Satu lagi ciri menarik yang turut diumumkan adalah NameDrop. Ciri NameDrop ini dapat memudahkan anda berkongsi maklumat seperti nombor telefon dan alamat emel dengan hanya membawa sesebuah iPhone berdekatan dengan iPhone lain.

Selain iPhone, anda juga boleh menggunakan Apple Watch juga untuk berbuat sedemikian. Dengan fungsi yang sama, pengguna juga boleh berkongsi kandungan foto, atau memulakan SharePlay untuk mendengar muzik, menonton filem dan sebagainya.

Kini terasa tidak lengkap jika dalam perbualan tidak diselitkan dengan sticker yang lucu, jadi Apple turut mengemas kini Apple Messages dengan pelekat emoji baharu dan keupayaan untuk menghasilkan Live Sticker sendiri.

Anda boleh berbuat sedemikian dengan cara mengeluarkan subjek daripada gambar yang disimpan dalam galeri. Kemudian, anda boleh menambah kesan efek khas pada Live Sticker yang menjadikan ia lebih ceria dan unik.

Sebuah aplikasi baharu turut disertakan pada iOS 17, dinamakan Journal. Dengan aplikasi ini, ia membolehkan anda merekodkan pelbagai perkembangan harian anda dengan mudah, termasuk gambar, aktiviti serta maklumat daripada pelbagai aplikasi lain.

Apple menyatakan aplikasi berbentuk diari ini akan disulitkan dan datanya hanya boleh diakses oleh seseorang pengguna itu sahaja. Jadi, anda sudah tidak perlu risau lagi tentang sekuriti kerana sudah dijamin oleh Apple.

Ciri Live Voicemail pula memberi keupayaan kepada pengguna untuk melihat transkripsi dalam masa nyata atau real-time apabila seseorang meninggalkan mel suara.

Sementara itu, panggilan yang dikenal pasti sebagai spam pula tidak akan dipaparkan sebagai Live Voicemail dan akan ditolak serta-merta.

Pengguna iOS 17 kelak boleh merakam video atau audio apabila membuat panggilan FaceTime. FaceTime juga bakal hadir dengan kesan khas seperti bunga api, hati dan banyak lagi.

Bahkan, ia membolehkan iPhone digunakan sebagai kamera dan memulakan panggilan secara terus daripada aplikasi FaceTime di Apple TV atau menyambungkan panggilan daripada iPhone ke TV.

Ciri StandBy ini pula merupakan sebuah mod khusus ketika pengecasan yang memaparkan waktu atau sesuatu widget dalam bentuk skrin penuh serta paparan secara landskap.

Malah, ia boleh menunjukkan maklumat daripada Live Activity, panggilan masuk, notifikasi, widget, gambar, Apple Music dan sebagainya.

Paling utama sekali setelah sekian lama dinantikan, Apple kini membuang penggunaan kata “Hey Siri” dan bertukar kepada “Siri” sahaja.

Jadi, anda boleh menanyakan soalan atau pun memberi sesuatu arahan dengan mengatakan Siri berbanding sebelumnya.

Tahukah anda sokongan kemas kini iOS 17hanya boleh diterima oleh peranti iPhone XS dan XS Max sehingga iPhone 14 Pro dan Pro Max sahaja?

Ciri-ciri baru ini bersama yang lain bakal hadir pada kemaskini iOS 17 kelak untuk iPhone. Sama-sama kita nantikan kemas kini iOS17 versi akhir bakal hadir sekitar September atau Oktober pada peringkat global.


Ini Peluang Anda Untuk Membeli Merchandise Rasmi ‘Rogue One: A Star Wars Story™’ Pada Harga Yang Sangat Awesome

Peminat tegar Star Wars pastinya sudah tidak sabar untuk menunggu bulan Disember untuk menonton karya terbaru dari franchise Star Wars, Rogue One: A Star Wars Story™! Wayang ini merupakan karya spin-off pertama untuk franchise terkenal ini.

Jadi apa yang dimaksudkan dengan spin-off ini? Spin-off biasanya merujuk kepada penceritaan khas yang tidak disebut secara khusus dalam plot sebenar sesebuah filem. Tetapi ianya tetap akan berhubung kait rapat dengan Star Wars sendiri. Jadi untuk karya Rogue One: A Star Wars Story™ ini, satu kumpulan hero khas akan menjalankan misi ‘mencuri’ pelan kapal Death Star. Awesome betul mereka nak rampas pelan kapal yang semestinya dikawal ketat oleh Darth Vader.

Pasaraya terkemuka negara, Giant ada berita baik untuk anda. Bermula 3 November 2016 sehingga 31 Disember 2016, Giant akan melancarkan merchandise rasmi Rogue One: A Star Wars Story™! Barangan seperti Tin Lunch Box, Travel Luggage, Death Star Umbrella dan Drawstring Bag boleh dibeli dan dikumpul oleh para peminat. Lebih menarik adalah terdapat stamp khas yang anda perlu kumpul dan boleh tebus merchandise ini dengan harga discount!

Bagaimana caranya untuk dapatkan stamp khas ini? Apabila anda berbelanja di Giant sebanyak RM30, terus anda dapat 1 stamp. Mudah kan? Jadi anda hanya perlu kumpul 10 stamp untuk melayakkan anda membeli barangan rasmi Rogue One: A Star Wars Story™ pada harga yang lebih murah. Anda juga boleh dapat stamp khas ini jika anda mengisi minyak di Caltex dengan nilai RM30 atau membeli produk terpilih keluaran P&G. Cool!

Cukup sahaja anda kumpul 10 setem, anda dapat beli Drawstring Bag pada harga RM10.90 (harga asal RM35.90), Tin Lunch Box RM14.90 (harga asal RM49.90), Travel Luggage RM109.90 (harga asal RM399.90) untuk saiz 20′ atau RM149.90 (harga asal RM499.90) untuk saiz 24′ atau Death Star Umbrella RM29.90 (harga asal RM99.90). Memang harga istimewa betul kalau anda dapat kumpul stamp dan beli!

Kepada adik-adik yang masih bersekolah, jangan lupa singgah di Giant. Sebab apa perlu ke Giant? Sebabnya, sempena dengan kempen ‘Back To School’ yang akan bermula pada 17 November 2016 hingga 11 Januari 2017, Giant sudah sediakan pelbagai peralatan dan kelengkapan seperti beg sekolah, kotak pensil, set alat tulis, buku nota, botol air dan lunch box bertemakan Star Wars! Patung aksi figura juga akan turut dijual. Dengan ini, adik-adik dapat melangkah ke sekolah dengan penuh bergaya nanti. Yeah!

Perlu diingatkan semua merchandise ini adalah limited edition. Jadi para peminat Star Wars, merchandise Rogue One : A Star Wars Story™ ini adalah dalam kuantiti terhad dan jika ada item ini yang menarik di hati anda, kena cepat-cepat kumpul setem untuk anda membeli produk ini. Item kegemaran saya semestinya semua sekali! Mula sahaja 3 November, boleh terus serbu Giant untuk beli barangan rumah anda untuk dapatkan setem dan kumpulkan setiap barangan ini. May the Force Be With you!


Mereka Berulang Kali Jatuh, Kita Terpukau Hingga Saat Terakhir

Ia menggambarkan aksi jatuh berulang kali yang tetap akan jatuh walaupun cuba berdiri semula ini telah menjadi trending dunia.

Bagaikan memukau, kita pasti akan melihatnya hingga ke saat-saat terakhir!

Ini merupakan hasil karya Dave Fothergill, seorang visual effect designer yang telah menggunakan Miarmy for Maya.


‘Mereka Dah Lama Rancang’ – Netizen Kaitkan Varian Omicron Dengan Filem Tahun 1963

Kebanyakan manusia di seluruh dunia sudah mula membiasakan diri dengan COVID-19. Norma baharu yang diterapkan seperti mencuci tangan, memakai pelitup muka dan menjaga jarak sosial adalah sebahagian daripada budaya yang kini diamalkan di seluruh negara.

Dalam sedang kita membiasakan diri dengan pandemik COVID-19, kita dikejutkan dengan varian baharu yang dilaporkan merbahaya. Varian baharu yang pertama kali dilaporkan di Afrika Selatan ini telah menimbulkan kebimbangan buat semua orang. Dikenali dengan nama Omicron, ia difahamkan lebih mudah menular dan mempunyai risiko jangkitan semula yang lebih tinggi.

Sejak ia mula menyerang Afrika Selatan, orang ramai mula bercakap mengenai Omicron, salah satu abjad dalam Yunani. Nama aneh ini turut dikaitkan dengan pelbagai teori mistik atau tidak masuk akal. Bagi kaki teori konspirasi, mereka mula mengaitkan varian baharu ini dengan filem keluaran tahun 1963 yang menggunakan nama yang sama – The Omicron Variant.

Pada tahun 1963, sebuah filem sci-fi bernama Omicron telah diterbitkan dan kini ia kembali tular setelah munculnya varian Omicron.

Filem Itali itu mengisahkan tentang seorang pekerja kilang yang mati dan hidup semula selepas mayatnya diambil alih oleh makhluk asing. Ditulis dan dihasilkan oleh Ufo Gregoretti, makhluk asing itu mengambil alih tubuh manusia untuk belajar tentang planet Bumi supaya kaumnya boleh menakluk Bumi. Filem ini pernah dicalonkan untuk satu anugerah di Festival Filem Venice.

Omicron is a 1963 Italian science fiction-comedy film directed by Ugo Gregoretti. Omicron is a 1963 comedic sci-fi film in which an alien variant takes over the dead body of an Earthling to learn about our weaknesses, so his race can take over our planet.🤔 pic.twitter.com/ZFENnnLnvS

— Truth Seeker (@Amy21407287) December 2, 2021

Kini pada tahun 2021, setelah 58 tahun, nama Omicron tiba-tiba membanjiri media sosial selepas pengguna internet mula menyamakan filem itu dengan varian baharu COVID-19. Filem ini sebenarnya langsung tiada kaitan dengan virus atau wabak yang sedang kita hadapi kini, dan satu-satunya sebab mengapa orang ramai mula bercakap mengenai filem ini adalah kerana ia mempunyai nama yang sama. Manakala bagi kaki teori konspirasi, mereka percaya bahawa ia adalah sebahagian daripada perancangan kumpulan tertentu untuk membunuh manusia.

Tahun lalu ketika COVID-19 berada di kemuncaknya, netizen mula kaitkan situasi tersebut dengan sebuah filem bernama Contagian (2011), yang dikatakan sebagai ‘Deja Vu’. Filem itu mengisahkan sekumpulan pakar perubatan berlumba dengan masa ketika mereka melawan wabak yang tidak diketahui asal usulnya sehingga memberi kesan kepada seluruh dunia.

Kini, ketika dunia diserang wabak yang ketika ini masih lagi menjadi tanda tanya asal usulnya dan Omicron mula menular di beberapa negara, orang ramai mula mengaitkan situasi semasa dengan filem Itali keluaran tahun 1963. Selain itu, slogan filem ini telah membuat semua orang bercakap mengenainya – “Hari Bumi dijadikan tanah kubur”.

A 1963 Italian film. The Omicron Variant. "The day the earth was turned into a cemetery".This is interesting 🤔. pic.twitter.com/bYdaj8CUA1

— Author Tendai Dara📚🌍 (@TendaiDara) December 2, 2021

Tularnya filem ini sebenarnya lebih bersifat satira dan tidak benar-benar mempunyai tema menyeramkan yang boleh disamakan dengan varian Omicron. Namun begitu, ia masih menjadi topik perbualan hangat di Twitter kerana orang ramai bimbang dengan varian baharu itu.

Bercakap mengenai wabak ini, Malaysia masih belum melaporkan apa-apa kes baharu yang mempunyai kaitan dengan varian tersebut. Namun jiran kita, Singapura sudah mula merekodkan dua kes baharu dengan varian Omicron. Kedua-dua kes ini melibatkan warga Singapura yang baru tiba dari Johannesburg di Afrika Selatan.

Peminat Indonesia cipta teori konspirasi baharu, Ahmad Dhani sekarang adalah ‘Ahmad Dhani Clone’. Untuk bacaan lanjut, klik pautan di bawah.

Peminat Indonesia Cipta Teori Konspirasi Baharu, Ahmad Dhani Sekarang Adalah ‘Ahmad Dhani Clone”

Tinggal Di Langkawi Secara Haram, Malaysia Usir Penganut Teori Konspirasi Perancis

Dakwa COVID-19 Agenda Freemason Dan Yahudi, PU Azman Sekolahkan Kumpulan Teori Konspirasi


‘Mereka Jalankan Tugas, Bukan Menyamar’ – PDRM Sahkan Dolla Diperiksa Anggota Polis Sebenar

Baru-baru ini, penyanyi kumpulan wanita Dolla mendakwa telah ditahan oleh  3 orang lelaki yang menyamar sebagai polis pada Selasa lepas.

Walau bagaimanapun, polis telah mengeluarkan kenyataan rasmi dan menepis dakwaan tersebut.

Menurut laporan, Ketua Polis Daerah Serdang Asisten Komisioner A A Anbalagan berkata, ketiga-tiga polis tersebut adalah polis sebenar yang sedang menjalankan tugas untuk pemantauan kegiatan ops pusat hiburan dan rondaan mencegah jenayah di kawasan Pentadbiran Puchong.

Difahamkan polis telah memperkenalkan diri mereka malah menunjukkan kad kuasa sebelum meminta kad pengenalan kumpulan wanita terbabit untuk semakan jenayah.

“Tindakan berkenaan diambil selepas mendapati empat wanita itu berada dalam keadaan mencurigakan di tepi jalan pada 11.30 malam dan mereka kemudian dibenarkan beredar dari lokasi selepas pemeriksaan polis tidak menemui sebarang kesalahan dilakukan,” katanya.

Terdahulu, kumpulan Dolla memuat naik foto di akaun Twitter mereka yang mendakwa ketiga-tiga polis tersebut menyamar sebagai anggota polis ketika mereka sedang menunggu kenderaan untuk pulang selepas selesai latihan menari.

— DOLLA (@dollaofficialMY) December 21, 2022

Justeru itu, A Anbalagan turut mengatakan kumpulan berkenaan diminta tampil untuk memberi penjelasan bagi membantu siasatan sama ada terdapat kesalahan semasa anggota polis membuat rondaan.


‘Mereka Kaya Kita Binasa’, Kisah Benar Akibat Amal Supplemen Menipu

Seorang ustaz 50 tahun datang klinik untuk temujanji darah tinggi dan kencing manis. Disorong atas kerusi roda. Muda lagi.

Saya tanya kenapa ni ustaz, kena stroke ke? Ustaz angguk dan senyum.

Saya tanya kenapa sampai boleh kena stroke? Darah tinggi tak terkawal ke ustaz? Katanya dulu dia tak mahu percaya dengan perubatan moden, ubat yang doktor bagi dia tak makan dan dia telan Jus Al-XXXX hari-hari sampai gula naik mencanak, tekanan darah naik mendadak.

Sekarang dia menyesal dan sedih sebab dah banyak lupa surah-surah yang dia dah hafal.

Seorang polis umur 55 tahun, datang untuk pemeriksaan kencing manis dan darah tinggi juga.

Alhamdulillah bacaan gula dan tekanan darah semua dah elok dan terkawal cuma bacaan creatinine sedikit tinggi. Maksudnya buah pinggang ada rosak sedikit.

Katanya, dia ada amalkan minum supplemen YYYY dulu. Kata dia, masa dia amalkan minum jus yang kononnya berkhasiat itu dulu bacaan gula memang akan naik banyak. Jadi, dia berhenti selepas dinasihatkan oleh doktor.

Selepas berhenti dan patuh dengan ubat yang dibekalkan, bacaan kembali normal cuma buah pinggang yang rosak sukar dipulihkan. Nasib tak sampai ke tahap perlu cuci buah pinggang.

Seorang lelaki orang asli umur 43 tahun, datang ke klinik dengan kerusi roda. Muka ceria tapi nampak sendu di sudut mata dia.

Saya tanya, “Kenapa nampak sedih, bacaan semua cantik cuma creatinine dah 450. Tingginya!”

Saya tanya encik ada jalani hemodialisis (cuci buah pinggang) ke? Dia angguk dengan muka sayu. Saya belek buku kesihatan. Saya cakap eh dari dulu bacaan gula dan tekanan darah cantik sangat, macam mana sampai boleh ke dialisis.

Kata dia, dulu dia minum XYZ dua hari sekali sebab dalam iklan nampak macam bagus.

Ada seorang kenalan umur 25, perempuan, dah kena buat peritoneal dialisis (cuci darah melalui abdomen).

Saya pelik sebab terlalu muda. Katanyam memang salah dia sebab dulu-dulu ada makan ubat kurus akibat terpedaya dengan iklan di majalah dan TV. Sekarang dia terpaksa redha akibat pilihan yang salah dahulu.

Bayangkan di usia semuda itu perlu cuci darah seminggu tiga kali dengan anak yang kecil lagi perlu dijaga.

Seorang polis umur 62 tahun. Duit habis berpuluh ribu.

Beli “air alkali”, mesin pemanas dan urut badan konon boleh pulihkan segala penyakit kronik.

Semuanya akibat terpedaya dengan iklan dan mulut-mulut manis penjual serta segala testimoni yang ditokok tambah segala rencah dan rasa. Akibatnya buah pinggang rosak teruk.

Bila diberi nasihat oleh doktor secara berkali-kali dengan nada yang betul dan pemahaman yang baik, Alhamdulillah dia ikut dan semuanya terkawal kecuali buah pinggang tersayang.

Ini baru lima contoh yang paling saya ingat.

Tapi ada terlalu banyak kes yang sama di klinik. Anda boleh bertanya kepada doktor dan pakar di bahagian nefrologi atau buah pinggang, terdapat banyak kes, penyebab kegagalan buah pinggang adalah disebabkan oleh jus-jus merapu atau supplemen merapu yang entah apa isi kandungan di dalamnya.

Boleh untuk kita jual supplemen tapi janganlah sampai perlu menipu masyarakat hanya untuk kita kaya dan hidup mewah.

Kasihan orang-orang kampung, makcik pakcik tua yang mudah percaya, anak muda yang gila nak putih dan lawa. Mereka hanya percaya bulat-bulat dengan iklan dan testimoni.

Janganlah kata dengan hanya minum jus ini, tak perlu makan ubat doktor, doktor semua agen Yahudi, saya guna ayat Al-Quran semasa proses pembikinan jus, yada yada yada. Jangan.

Lagi lagi ada juga radio dan TV yang masih membenarkan penjual produk ini menghasut masyarakat. Sedih.

Entah-entah yang menjual produk tersebut pun tak menggunakan produk mereka sendiri.

Entah macam mana proses pembuatan semua jus tersebut. Terdapat supplemen dan ubat dan krim cantik ini diambil dari negara asing, menggunakan steroid atau bahan terlarang, kemudian diletakkan di dalam bekas yang hanya dibeli di kilang biasa sahaja.

Sebab itu rasa jus-jus ini sama sahaja. Cuba anda pergi rasa. Manis sahaja.

Krim pun wangi sebab ditambah pewangi untuk hilangkan bau merkuri yang kuat.

Konon ada juga kopi untuk lawa lalu jadilah kopi kolagen. Hurm kolagen kalau dicampur dengan kafein memang musnahlah kolagen tersebut. Macam-macam helah penjual.

Ada yang membayar artis dan ustaz untuk menjadi duta. Lagilah masyarakat mudah terpedaya.

Yang terbaru, ada alat sembur untuk pulihkan buah pinggang dan pankreas. Sembur-sembur terus sihat. Hurm sembur terus ke organ ke sampai boleh sihat tu?

Teringin saya tanya, apalah mechanism of action semua ubat ubat/ jus/ krim ini ya? Kalau boleh terangkan, saya sanggup duduk semeja seharian untuk dengar.

Sebab bila ditanya, testimoni mesti cakap kawan jiran saya, sepupu belah adik saya, entah siapa-siapalah. Eh ingatkan diri sendiri yang cuba.

Nasihat yang kita beri, kalau salah tapi orang ikut dan sebar-sebarkan, kita yang tanggung dosa sebab kita yang mulakan.

Awak menjual, awak dapat duit, pembeli merana dan perlu menanggung akibat sampai ke sudah. Fikir dahulu sebelum berkata dan menjual.

Ingat, niat tak pernah menghalalkan cara.

Artikel asal diterbitkan di Medical Mythbusters Malaysia.


‘Mereka Sedang Bertugas’ – Polis Kelantan Tampil Jelaskan Kenapa Anggotanya Memotong Di Garisan Berkembar

Sebelum ini tular rakaman video pendek di mana satu konvoi polis memotong di garisan berkembar sehingga mengundang kecaman seluruh warganet.

Pemangku Ketua Polis Kelantan, Datuk Muhamad Zaki Harun mengesahkan video kejadian yang tular di media sosial sejak beberapa hari lalu berlaku di Jalan Gua Musang-Kota Bharu di sini baru-baru ini.

Beliau menjelaskan kenderaan pengiring tersebut telah memberi amaran atau peringatan secukupnya dengan membunyikan siren dan lampu kecemasan kepada pengguna jalan raya lain.

A post shared by VOCKET Car Club (@vocketcarclub)

Tegasnya lagi, kenderaan tersebut mempunyai pergerakan dan arahan yang sah untuk mengiringi ketiga-tiga kenderaan berkenaan.

“Persoalan orang ramai mengenai video yang tular adalah kereta pengiring itu mengundang bahaya. Sebenarnya, kereta pengiring itu menjalankan tugas mengatur dan mengawal mengikut Seksyen 21 Akta Polis 1967 iaitu tugas di jalan awam.

“Ini bermakna, pengguna jalan raya yang lain perlu memberi kerjasama sama ada memperlahankan kenderaan, memberi laluan kepada kereta pengiring atau berhenti bagi mengelakkan sesuatu berlaku.

“Kenderaan pengiring ada peraturan tersendiri malah mereka tidak boleh sewenang-wenangnya kerana sedang bertugas. Saya tidak menyalahkan sesiapa, namun mungkin ramai yang masih keliru dengan perkara tersebut,” jelas beliau pada sidang akhbar di Ibu Pejabat Polis Kontinjen Kelantan.

Beliau turut berharap agar berharap pengguna jalan raya sentiasa memberi kerjasama apabila berdepan dengan kenderaan pengiring polis di jalan raya, ini kerana tugas kenderaan pengiring tidak sama seperti pengguna jalan raya yang lain.

Tidak mahu berlaku pertembungan jadi sebab utama kenapa ambulans ditahan semasa mahu menggunakan laluan yang sama dengan VIP. Baca lebih lanjut melalui pautan di bawah.

Polis Jelaskan Tindakan Tahan Ambulans Adalah Untuk Elak Pertembungan Dengan Konvoi

Ambulans Didakwa Terpaksa Berhenti, Pihak Polis Jelaskan Isu Beri Laluan Pada Konvoi VIP


‘Mereka Tak Suka Orang Asia Dan Muslim’ – Lelaki Tegur Rakyat Malaysia Terlalu Agungkan Mat Saleh

Seorang lelaki hari ini tampil menegur rakyat Malaysia yang terlalu mengangungkan mat saleh yang hadir ke negara ini. Bagi beliau, mat saleh ini sebenarnya hanya melihat negara kita ini sebagai satu kelebihan buat mereka untuk menjana duit.

Kenyataan yang dibuat oleh Thaqib Shaker di laman TikTok ini telah mendapat perhatian netizen dengan rata-rata pengguna bersetuju dengan kenyataan beliau.

Di dalam video tersebut, Thaqib menyatakan bahawa sebahagian mat saleh yang datang ke negara ini dan membuat kandungan yang kononnya mahu mempromosikan Malaysia sebenarnya tidak memberi impak yang positif kepada negara ini.

Bagi beliau, perbuatan itu hanyalah sebuah lakonan daripada mat saleh untuk mengumpul pengikut dan dalam masa yang sama menjana pendapatan di negara ini.

“Kalau mat saleh tu kata dia buat video untuk promosi Malaysia, kalian tengok senarai yang tekan like dan komen, adakah dari warga mereka atau daripada warga kita sendiri yang puji-memuji antara satu sama lain.

♬ original sound – Thaqib Shaker – Thaqib Shaker

“Kalian suruh juga mereka tunjukkan peratusan followers mengikut negara, mesti majoriti orang malaysia, kemudian diikuti Indonesia dan Singapura, bukan negara mat saleh pun, jadi mereka mempromosikan Malaysia untuk siapa?”

Beliau turut mengingatkan bahawa kenyataan yang dibuat olehnya bukan bermaksud cemburu, tetapi sebagai satu peringatan kepada rakyat Malaysia bahawa orang putih tidak pernah suka dengan orang Asia dan orang Muslim.

“Ini bukan soal cemburu pada mereka, tetapi sebagai peringatan kepada rakyat Malaysia yang orang putih tak pernah suka orang Asia, apatah lagi orang Muslim.

“Mereka lihat kita ini sebagai lubuk buat duit, dan sikap menganggungkan mereka ini akan menjadikan mereka sangat angkuh, sombong dan mereka boleh buat apa sahaja yang mereka suka kerana mereka rasa yang mereka ini sangat hebat, diterima oleh rakyat Malaysia,” katanya.

Sejak dimuat naik di laman TikTok, video tersebut telah ditonton sebanyak 27,000 orang dengan pelbagai jenis komen. Sebahagian netizen merasakan apa yang dinyatakan betul dan sebahagian lagi mengingatkan kepada Thaqib agar mengambil sikap pukul rata.


‘Mereka Tidak Pakai Uniform, Lencana Rasmi’ – Dolla Cuak Ditahan Tiga Lelaki Mengaku Polis

Penyanyi kumpulan wanita Dolla berkongsi di media sosial bagaimana mereka telah diganggu ketika selesai latihan tarian pada waktu malam 20 Disember yang lalu.

Menerusi satu hantaran Twitter milik Dolla, kumpulan itu mengatakan telah ditahan oleh 3 orang lelaki menaiki kenderaan jenis Proton berwarna merah.

— DOLLA (@dollaofficialMY) December 21, 2022

Bukan itu sahaja, pada mulanya, ketiga lelaki tersebut menghampiri kereta Dolla lalu menurunkan tingkap kereta mereka sambil memandang Dolla.

Selepas itu, ketiga lelaki berkenaan telah mengakui mereka adalah anggota polis dan mula menyoal siasat kumpulan terdiri daripada 4 gadis itu yang bernama Sabronzo, Tabby, Angel dan Syasya.

A post shared by DOLLA (@dolla.official)

Paling bahaya sekali, mereka juga meminta kad pengenalan atau IC setiap ahli kumpulan itu, malah menangkap gambar kad pengenalan mereka.

Bagaimanapun, apa yang membimbangkan mereka apabila ketiga-tiga lelaki tersebut tidak memakai pakaian polis dan kenderaan polis semasa mereka ditahan.

Mujur terdapat sebuah kenderaan yang berhenti berhampiran kereta mereka lalu ketiga lelaki tersebut menyerahkan IC dan terus beredar pergi tanpa penjelasan yang kukuh.

Disebabkan kejadian itu, Dolla menanyakan kepada orang ramai di media sosial mengenai perkara tersebut sama ada kejadian itu ‘real’ atau ‘scam’.

Sementara itu, Dolla turut memberi nasihat supaya berhati-hati dan menjaga keselamatan diri terutamanya bagi golongan wanita.


Meriah Tawar Menawar, Netizen Terkejut Wujud ‘Group Tukar Pasangan Suami Isteri’ Di Facebook

Facebook merupakan medium untuk memudahkan penggunanya bersosial dan mencari maklumat. Malah, wujud pelbagai kumpulan dicipta bagi berkongsi minat yang sama.

Terbaharu, seorang pengguna Twitter @emrhaqim berkongsi akan kewujudan ‘swinger group’ ataupun dikenali tukar pasangan suami isteri di Facebook untuk tujuan persetubuhan. Menurut beliau, dirinya secara tidak sengaja menjumpai group tersebut apabila membuat carian berkaitan tukar nama hak milik di JPJ.

Jumpa group ni. Aku macam curious lah kan apa maksud tukar tu? Aku pun cuba bukak.

Satu private group, lagi satu public. So aku tgk yg public. pic.twitter.com/jkQ7saM3zl

Haqim yang berasa hairan dengan nama group tersebut iaitu tukar pasangan suami isteri membuat keputusan untuk menjengah ke dalam group. Beliau berasa terkejut apabila melihat ada suami dan isteri yang menawarkan diri untuk melakukan hubungan seksual dengan pasangan lain secara sukarela.

Bukan itu sahaja, dapat dilihat ahli dalam group tersebut seperti tidak malu untuk menawarkan diri dan mencari pasangan yang sudah berkahwin untuk melakukan hubungan seksual.

Damn scary gila. Dalam group ni bukan ada suami je, isteri orang pun ada sekali.

Tau apa lagi gila? Ada husband and wife yg open kalau orang lain nak join sekali to do that thing. WHAT. pic.twitter.com/bRMaa1OhQj

Dah macam cari barang weh. Siapa area sana. Siapa area sini.

Pstu ada yg komen saya saya. Pm done pm done.

Sumpah lelaki dengan perempuan yg dah kahwin lepstu buat benda macamni aku xtaula nak cakap apa.

Kau dah kahwin, dah ada someone. WHY WOULD YOU CARI ORG LAIN BILA [email protected]. pic.twitter.com/BM1SvG9pxE

Isu ini mendapat perhatian netizen dan rata-rata netizen berasa terkejut kerana wujud golongan ‘swinger’ ini di Malaysia. Malah, pihak berkuasa harusnya memandang serius perkara ini dan mengambil tindakan.

Para netizen turut sudah ‘menyerang’ group tersebut dengan membuat aduan di Facebook dan memberikan komen di dalam group tersebut. Ada juga netizen yang mengatakan isu ini pernah dibangkitkan dan dikupas Mastika sebelum ini.

Ya Allah, please guide us all and never let us go astray 😭 tenatnya umat kita skrg 😭 https://t.co/SN5pgcjodX

Done report group tu https://t.co/h2oz6cCbAm

— 𝒞𝒶𝓂𝒾𝓁𝓁ℯ (@LaReinadelSu_r) June 24, 2021

I mean that's what you get when there's people who view sex as a matter of it being consented or not. Morality is out of the window. That's why Islam attached high responsibility of marriage and ethics when it comes to intimacy. https://t.co/IhnAzOonFw

Perbuatan menukar pasangan walaupun secara sukarela adalah satu perbuatan terkutuk dan tidak seharusnya perkara ini terjadi. Untuk pengetahuan anda, ‘swinger’ secara amnya merujuk kepada seseorang yang terlibat dengan perbuatan seksual secara kumpulan ataupun bertukar pasangan seksual.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Selepas 19 Tahun, Peminat Terpegun Lihat Wajah Terkini Avril Lavigne

Kecewa Dituduh Mandul Oleh Pengguna Media Sosial, Siti Elizad Tampil Buat Laporan Polis


Meriahkan Bulan Puasa Anda Dengan Penulen Air Tanpa Tangki Layan Diri Pertama Di Malaysia

Pasangan yang baharu menimang cahaya mata pastinya teruja menerima penambahan ahli dalam keluarga.

Pelbagai persiapan dilakukan sempena menjadi ibu bapa baharu, selain bakal meraikan perayaan Aidilfitri tidak lama lagi.

Namun, segala persiapan tidak akan lengkap tanpa Penulen Air Tanpa Tangki Layan Diri LG PuriCare™ yang dilengkapi Sistem Penapisan Puri 4-Peringkat di pasaran.

Sistem Penapisan Puri 4-Peringkat Penulen Air Tanpa Tangki Layan Diri LG PuriCare™ mampu membuang sembilan jenis logam berat dan 99.99 peratus norovirus supaya pengguna dapat minum air bersih dan menikmati rasa air yang dipertingkatkan.

Penulen Air Tanpa Tangki Layan Diri LG PuriCare™ mampu menghasilkan tiga suhu air panas iaitu 40, 75 dan 85 darjah celsius yang sesuai untuk pelbagai keperluan.

Suhu air panas 40 darjah celsius sesuai untuk menghasilkan susu bayi, manakala 75 dan 85 darjah celsius masing-masing sesuai untuk menyediakan teh dan kopi panas.

Ia juga dilengkapi fungsi pensterilan automatik menggunakan suhu tinggi automatik pada saluran paip air masuk dan keluar.

Fungsi hebat yang tidak membabitkan sebarang kos itu mampu membersihkan paip keluli tahan karat dalaman dengan membasmi 99.99 peratus kuman hanya dengan satu sentuhan butang.

Penulen Air Tanpa Tangki Layan Diri LG PuriCare™ dilengkapi dengan sistem tanpa tangki, justeru pengguna tidak perlu bimbang akan pertumbuhan mikrooranisma malah air yang dihasilkan kekal segar sepanjang masa.

Penulen Air Tanpa Tangki Layan Diri LG PuriCare™ menawarkan pakej langganan penapis (layan diri) selama tujuh tahun dengan penghantaran penapis gantian ke rumah setiap enam bulan.

Ia merupakan produk pertama di pasaran yang menawarkan pakej langganan penapis (layan diri) bagi memberikan kebebasan kepada pengguna untuk menyelenggara Penulen Air Tanpa Tangki Layan Diri LG PuriCare™ secara sendiri di rumah.

Dengan adanya panduan suara, pengguna akan mendapat arahan langkah demi langkah untuk penukaran penapis.

Justeru, pngguna boleh menukar penapis dan menyelenggara Penulen Air Tanpa Tangki Layan Diri LG PuriCare™ dengan mudah.

Hanya pusing dan tarik sahaja untuk menggantikan penapis Penulen Air Tanpa Tangki Layan Diri LG PuriCare™ dengan yang baharu.

Dapatkan Penulen Air Tanpa Tangki Layan Diri LG PuriCare™ pada pakej sewaan mampu milik hari ini serendah RM50/sebulan.

Layari laman web LG untuk maklumat lanjut mengenai Penulen Air Tanpa Tangki Layan Diri LG PuriCare™.


10 Senarai Individu Terkaya Di Dalam Teknologi. Bill Gates Kekal Terkaya

Senarai individu paling kaya di Malaysia sudah keluar menerusi Business Insider dan Bill Gates sekali lagi berjaya menduduki tempat pertama selama lebih 2 dekad berturut-turut dengan nilai aset $89.4 billion USD. Bill Gates yang kini berusia 60 tahun tidak bermasalah untuk duduk di tangga pertama walaupun ada aset beliau yang mengalami penyusutan sejak beberapa tahun ini.

Dalam pada itu, terdapat muka-muka baru yang mula tersenarai sebagai antara yang terkaya di dalam bidang teknologi. Salah satu daripada adalah Pony Ma. Pemilik kepada Tencent yang memiliki nilai aset sebanyak $18.2 billion USD.

Berikut merupakan senarai 10 orang terkaya di dunia di dalam bidang teknologi.

Agak mengejutkan apabila Elon Musk iaitu pemilik kepada syarikat Tesla dan Space X tidak tersenarai di dalam senarai 10 individu terkaya. Setakat tahun ini dikatakan nilai aset Elon Musk adalah sekitar $11.6 billion dan dijangka akan meningkat dengan lebih lagi berdasarkan roadmap Tesla dan beliau sendiri 5 tahun akan datang.

Baca lagi: Elon Musk Dedahkan Roadmap Terbaru Tesla Yang Pada Kami Sangat Futuristik


8 Ciri Unik Bakal Usahawan Berjaya. #3 Paling Tak Disangka!

Sebagai ibu bapa, adakala kita risau melihat pencapaian anak yang tak seberapa di sekolah.

Ditambah pula bila setiap kali peperiksaan besar seperti SPM diumumkan, pasti terpampang di dada akhbar kisah kejayaan dan pencapaian pelajar cemerlang.

Situasi ini kadang kala bukan saja buat pelajar berpencapaian sederhana dan corot rasa tertekan dan rendah diri, ibu bapa juga turut terkena tempiasnya.

Apatah lagi bila berkumpul bersama ahli keluarga, sesi soal siasat dan banding membanding pasti bermula.

“Anak si A dapat banyak ni, bijak budaknya. Anak kamu dapat berapa?”

Ye, pelajaran itu penting. Tapi ia bukan hanya terhad pada pelajaran buku sekolah dan keputusan peperiksaan saja.

Tidak cemerlang dalam peperiksaan bukanlah petanda seseorang itu tidak layak untuk cemerlang dalam hidup.

Kami bawakan untuk anda 8 ciri unik untuk kenal pasti individu yang sebenarnya mempunyai bakat terpendam untuk menjadi usahawan yang berjaya.

Harapan kami, ciri-ciri unik ini dapat di kenal pasti oleh para ibu bapa dan seterusnya dapat dijadikan pendorong untuk anda memberi peluang kepada anak-anak mengembangkan bakat mereka.

Agaknya bagaimana nak pastikan samada diri anda sesuai jadi usahawan atau tidak. Ramai yang teringin nak jadi usahawan, tapi tak ada keyakinan.

Kalau ada satu pedoman, bagaimana orang lain dapat jadi usahawan dan kemudiannya berjaya dalam perniagaan mereka, tentu akan timbul sedikit keberanian untuk terjun dan jadi usahawan.

Untuk berikan sedikit keyakinan pada kumpulan yang teringin nak jadi usahawan, tapi tak pasti samada sesuai atau tidak jadi usahawan, saya kongsikan sedikit tips di bawah.
Anda boleh lihat keadaan ketika zaman anda bersekolah dulu. Sekolah yang saya maksudkan di sini termasuklah ketika sekolah rendah, sekolah menengah, dan selanjutnya sambung pelajaran ke pusat pengajian tinggi kalau ada.

Maklumat ini saya cedok daripada buku The Millionaire Mind. Buku tersebut membuat kajian bagaimana keadaan mereka yang menjadi jutawan, dari segi cara hidup, persekolahan, pergaulan dan lain-lain seumpamanya. Kita cuma tengok bab sekolah saja kat sini.

1. Pencapaian ketika belajar adalah sederhana saja. Anda bukan jenis yang skor semua A dalam matapelajaran yang diambil ketika bersekolah. Walaupun pulun, disebabkan memang tak ada bakat otak tajam, keputusan anda sedang-sedang saja.

2. Anda rajin ke sekolah. Walaupun anda tak skor semua A, tapi bab pergi sekolah anda tak pernah ponteng. Anda berdisiplin untuk pastikan hadir ke kelas walau apapun yang berlaku.

3. Banyak belajar ketika bersekolah, tapi bukan dari buku teks. Disebabkan anda rajin ke sekolah, maka sudah tentu ada sebab. Biasanya sebab anda ada banyak aktiviti di sekolah. Anda jenis tak duduk diam. Itu semua membuatkan anda banyak belajar berbanding orang lain tentang kehidupan dan pergaulan di sekolah. Walaupun anda tak belajar banyak dari buku teks, persekolahan itu sendiri membuatkan anda banyak belajar.

4. Ramai kawan. Ini salah satu lagi faktor membuatkan anda suka ke sekolah. Anda suka berkawan dan anda punya ramai kawan. Ini juga merupakan ilmu penting yang anda dapat yang tak ada di dalam buku teks. Kawan yang ramai ini juga membuatkan anda ada kemampuan untuk menilai dan mengenali keupayaan orang lain dengan cepat dan mudah.

6. Tahap CGPA hanya dalam lingkungan 2.76 saja. Itu tahap CGPA yang tak boleh dibanggakan sangat. Cukup makan untuk lulus. Biasanya orang kagum jika anda dapat 3 pointer. Walaupun anda berusaha, tapi masih cukup makan juga… tak perlu risau.

7. Anda jujur. Walaupun ada peluang bawa masuk toyol, anda tak buat sebab sikap jujur menghalang. Anda juga disenangi dengan sikap jujur itu. Walaupun hutang kawan sepuluh sen anda akan ingat dan cuba bayar.

8. Anda aktif bersukan. Ini juga salah satu daripada sebab anda tak suka ponteng sekolah. Anda rajin dan suka bersukan. Sifat bersaing tertanam dalam diri anda setiap kali bersukan. Anda bersungguh-sungguh bersukan dan cuba untuk menguasai sukan yang anda masuk.

Ok! cukup setakat itu saja. Apakah anda rasa seperti yang saya tuliskan di atas?

Perhatikan betul-betul. Anda tak perlu bijak dalam pelajaran. Anda tak perlu masuk dalam kumpulan elite dan tak perlu dapat skor tinggi dalam sekolah mahupun ketika di peringkat pengajian tinggi.

Majoriti usahawan berjaya berkongsikan semua ciri-ciri yang saya sebutkan di atas tadi. Ada satu keistimewaan pada mereka yang sebegitu.

Kehidupan dalam keadaan tidak istimewa sebegitu membuatkan anda faham bahawa kerja kuat (pada perkara yang betul) jauh lebih penting daripada punya otak geliga.

Jika anda ada semua tersebut di atas tak perlu bersedih, anda sebenarnya amat sesuai jadi usahawan. Malah ada kelebihan untuk berjaya dan kaya melebihi kawan lain yang bijak.

Jika anda masih makan gaji, ertinya anda telah sia-siakan bakat jadi usahawan berjaya yang ada dalam diri anda.

Lagipun apa sangat yang anda dapat kalau makan gaji. Orang lebih pentingkan kelulusan hebat untuk diambil jadi ketua kalau makan gaji.

Orang yang sedang-sedang macam anda akan jadi orang bawah saja. Apa kelas makan gaji!

Insyaallah dengan bakat terpendam yang anda ada itu, anda akan jadi usahawan berjaya. Tak yakin lagi?

Ps : Kawan atau anak anda sedang down? Share perkongsian ini dengan mereka agar mereka kembali bersemangat dan yakin pada diri sendiri ;)


Meriahnya Pembukaan Ikea Cheras Hari Ini

Ikea Cheras baru sahaja dibuka hari ini pada jam 9.30 pagi tadi.

Kami belum mendapat berita penuh, tetapi nikmati gambar-gambar kemeriahan pembukaan Ikea Cheras dari The Edge Property di bawah.

TONTON: Iklan IKEA Cheras Yang Kreatif Tahun Ini

LIKE dan FOLLOW Vocket di Facebook serta Instagram


Inilah Meriam Terbesar Dunia Yang Hitler Gunakan Untuk Takluk Eropah

Dalam usaha untuk menakluk Eropah, Adolf Hitler perlu memikirkan strategi untuk memasuki negara jirannya terlebih dahulu iaitu Perancis. Beliau merancang untuk menyerang negara itu melalui sempadan yang dilindungi oleh kubu-kubu konkrit dan untuk menembusinya, Hilter memerlukan satu senjata yang sangat kuat.

Pada tahun 1941, seorang pembuat senjata bernama Krupp A.G. mencipta satu senjata gergasi yang dinamakan ‘Gustav Gun‘ khas buat Hilter bagi mencapai cita-citanya. Meriam besar ini diberikan secara percuma sebagai tanda kesetiaan beliau terhadap Jerman dibawah pimpinan Hitler.

Gustav Gun mempunyai saiz yang sangat besar dan beratnya mencecah 1,350 tan dengan laras penembak sepanjang 155 kaki panjang. Ianya merupakan senjata pemusnah paling besar di dunia pada zamannya dan menyumbang kepada kejayaan Nazi menembusi pertahanan Perancis dengan mudah ketika perang dunia ke-2.

Selepas digunakan dalam beberapa siri serangan oleh Hilter, akhirnya pihak Nazi menyedari disebalik kekuatan Gustav Gun, ianya juga mempunyai banyak kelemahan yang sangat ketara. Antaranya meriam gergasi ini memerlukan trek landasan keretapi sendiri untuk bergerak daripada satu tempat ke tempat lain dan memerlukan tenaga askar yang ramai untuk dikendalikan. Menurut rekod, seramai 2000 orang askar dikerahkan untuk memastikan Gustav Gun beroperasi dengan baik. Selain itu, saiz mega meriam ini memudahkan pihak musuh untuk mengebomnya menggunakan serangan udara.

Anda boleh lihat sendiri bagaimana meriam gergasi, Gustav Gun ini beroperasi dan tahap kekuatannya dalam sebuah video dokumentari yang dikeluarkan oleh Top Secret Weapons di YouTube.


“Merintih Nasib Di Tanah Sendiri” Luahan Hati Kaum Aztec Di USA Kepada Saya

Pemandu Uber saya hari ini merupakan seorang lelaki yang bernama Pedro. Wajah beliau tampak letih dan suara beliau kelelahan. Saya bertanya khabar kepada beliau, sengaja ingin memulakan perbualan.

Beliau bercerita bahawa beliau telah bekerja (Uber) semenjak awal pagi lagi dan nasib ‘malang’ beliau kerana mendapat seorang pelanggan yang terpaksa dihantar jauh ke Lansing daripada Flint, lebih kurang sejam jaraknya.

Sekarang beliau perlu cari seorang pelanggan Uber untuk ke Flint pula supaya beliau boleh pulang ke rumah tanpa mengalami kerugian memandu jarak jauh tanpa pelanggan.

Saya bersimpati terhadap nasib beliau. Nampaknya seperti bekerja sepenuh masa sebagai pemandu Uber, memandangkan beliau sedang memandu pada hari minggu.

Perbualan diteruskan apabila beliau bertanya mengenai asal-usul saya. Saya menyebut tentang Malaysia dan ternyata Pedro belum pernah mendengar apa-apa tentang Malaysia. Saya bertanya, “anda pernah pergi ke luar negara?”

Saya pelik, seorang lelaki yang berkulit sawo matang dan sedikit pelat bahasa Inggerisnya, tetapi tidak pernah ke mana-mana luar negara? Adakah beliau American?

“Saya hanya pernah pergi ke Honduras, El Savador, dan Mexico.”

Ternyata yang beliau maksudkan ialah tidak pernah keluar daripada benua Amerika. Saya teruskan bertanya,

“Adakah anda berasal daripada salah satu negara tersebut?”

“Tidak, saya berasal dari sini.” Beliau menjawab ringkas.

Pelik, saya kira English saya lebih pekat ‘American’ daripada Pedro tetapi beliau berasal daripada Amerika? Saya sangka orang berkulit sawo matang seperti Pedro berasal daripada Mexico atau mana-mana negara dari Amerika Selatan sahaja.

Beliau mula menceritakan tentang asal usul beliau daripada suku Aztec daripada Arizona. Rupanya beliau merupakan seorang ‘Native American‘!

Perbualan mula menjadi rancak kerana saya pun belum pernah berpeluang untuk bertemu dengan seorang Native American daripada suku Aztec.

Saya terus bertanya beliau mengenai isu Standing Rock sebagai pemula bicara. Saya berminat untuk tahu keterlibatan beliau dalam perjuangan ‘Native American‘ di Standing Rock yang sedang diratah oleh penjajah kapitalis.

Untuk pengetahuan anda, kebanyakan suku Native American daripada seluruh pelusuk Amerika kini berkumpul di Standing Rock sebagai protes terhadap operasi Dakota Access Pipeline. Anda boleh buat carian hashtag #DAPL atau #NoDAPL untuk maklumat lanjut.

Hebatnya protes ini, ia menyaksikan antara perkumpulan terbesar Native American mempertahankan sisa-sisa tanah kepunyaan mereka daripada diperkosa. Ada yang hadir menggunakan sampan dayung daripada jauh! Besar betul jiwa mereka ini terhadap tanah air mereka.

Kata Pedro, beliau setia mengikut arahan dan pendirian ketua (chief) Aztec mengenai isu DAPL ni. Saya terkejut, masih wujud lagi rupanya sistem sosial mereka pada abad yang ke-21 ini!

Saya bertanya kepada Pedro tentang keadaan semasa Native American di Amerika. Pedro mula menceritakan tentang bagaimana mereka disisihkan oleh bangsa kulit putih.

Malangnya, apabila Trump menguasai, retorik white supremism telah menimbulkan diskriminasi yang tinggi terhadap sesiapa sahaja yang tidak berkulit putih. Pedro salah seorang mangsanya.

Beliau menyebut bagaimana ‘whites‘ banyak ‘menghalau’ orang seperti beliau untuk pulang ke tempat ‘asal’ di Mexico. Malangnya golongan kulit putih ini tidak memahami hakikat bahawa beliau bukan seorang Mexican, bahkan tanah ini adalah tanah beliau yang dijajah!

“No, YOU (kulit putih) go back to where you come from!” Kata beliau dengan penuh rasa marah.

Saya mengorek lagi realiti penindasan yang menyebabkan beliau sungguh marah akan bangsa kulit putih ini. Saya sebutkan pengajian saya dalam bidang dasar awam dan berminat untuk tahu lebih lanjut tentang ‘systemic discrimination‘ yang dialami oleh bangsa Aztec di AS.

Beliau menceritakan bahawa nasib mereka adalah nasib yang hanya perlu ‘ditelan’. Tidak ada siapa pun yang mahu mendengar mahupun ambil kisah akan nasib mereka.

Native American hari ini menerima bantuan percuma untuk ke universiti dan dikecualikan daripada cukai barangan (GST) di kawasan simpan. Di luar kawasan tersebut, mereka tidak mendapat pengecualian cukai.

Beliau menyebut tentang keadaan daif di kawasan-kawasan tersebut yang menyebabkan pengecualian cukai itu tidaklah berguna sangat di kawasan terpencil, sedangkan pembangunan pesat berlaku di kawasan lain.

Beliau juga menyebut mengenai duit yang diterima secara bulanan dalam USD800-1200 sebagai elaun sara hidup kepada mereka.

“We dont want none of that.” Kata Pedro, tegas bahawa duit bukanlah insentif baginya.

Saya cuba memprovok supaya beliau menceritakan mengenai apa yang beliau mahukan daripada kerajaan sebenarnya. Mungkin beliau perlukan lebih tanah? Lebih wang? Lebih bantuan kesihatan?

Beliau tegas menyebut bahawa bangsa mereka tidak pernah meminta apa-apa daripada kerajaan. Bahkan bangsa penjajah kulit putih itulah yang memilih untuk memberi elaun bulanan kononnya sebagai ‘ganti’ bagi tanah yang dirampas sedangkan mereka tidak pernah meminta satu sen pun.

Saya menyebut mengenai susur galur Native American yang sebenarnya berkait rapat dengan migrasi orang Melayu dahulu kala ke benua Amerika dan beliau mengiakan sahaja.

Beliau menyebut bahawa mereka tidak memusuhi sesiapa, bahkan menyukai orang-orang luar daripada pelbagai bangsa, kecuali orang Sepanyol dan bangsa kulit putih secara umumnya. Sepanyol? Oh ya Christopher Columbus berasal daripada Sepanyol!

Jelas walaupun setelah beratus tahun dijajah dan telah berlalu banyak generasi, yang bangsa Aztec dan Native American inginkan bukanlah sebarang kepentingan material.

Bahkan kemerdekaan daripada penjajahan dan kedaulatan tanah air serta sistem sosial mereka daripada terus dirobek oleh penjajah yang pada hari ini sedang merosakkan khazanah alam yang mereka telah bermati-matian berjuang untuk lindungi.

Mereka tidak ingin hidup sekiranya identiti dan nilai-nilai hidup mereka terpaksa dikorbankan. Hakikat ini langsung tidak dapat difahami oleh mereka yang terpengaruh dengan gaya hidup material hari ini yang tidak ada ‘ruh’. Robot yang hidup tanpa identiti, tanpa nilai daripada sejarah bangsa mereka.

Pedro mengakhiri perbualan kami dengan menceritakan mengenai sebuah khazanah yang dilindungi oleh beliau sejak turun-temurun.

Saya menyatakan hasrat untuk melihat khazanah tersebut, dan beliau bersetuju untuk membuat pengecualian untuk saya walaupun khazanah tersebut hanya ditunjukkan kepada kaum kerabat mereka sahaja.

Insyaallah jika diberi peluang untuk pergi ke rumah Pedro dan keluarganya, saya akan nukilkan mengenai pertemuan tersebut pada masa yang akan datang.


Merokok Di Restoran Sambil Beruniform, Sekumpulan Polis Bakal Dikenakan Siasatan

Umum mengetahui, larangan merokok di premis makanan telah dikuatkuasakan pada tahun 2020 dan jika didapati bersalah boleh dikenakan denda sebanyak RM250.

Terbaharu, tular di media sosial beberapa keping gambar pegawai polis merokok di premis makanan walaupun larangan merokok telah dikuatkuasakan. Lantaran gambar yang tular itu, netizen menzahirkan rasa marah kerana pegawai polis tersebut tidak menunjukkan teladan yang baik.

Terbaharu, polis telah menjalankan siasatan tatatertib terhadap sekumpulan anggota polis yang dikesan merokok dalam sebuah premis makanan di Pasir Puteh sepertimana tular di media sosial.

Menurut Pemangku Ketua Polis Daerah Ipoh, Superintendan Mohamed Nordin Abdullah berkata, tindakan itu diambil bagi mengenal pasti sama ada berlaku sebarang pelanggaran tatatertib atau kod etika polis dilakukan anggota yang terlibat itu.

Hasil semakan mendapati, individu yang dipaparkan dalam gambar tular tersebut merupakan anggota Unit Rondaan Bermotosikal (URB) Bahagian Pencegahan Jenayah dan Keselamatan Komuniti, Ibu Pejabat Polis Daerah (IPD) Ipoh.

Tambahnya, isu ini seharusnya disampaikan melalui saluran yang betul dan bukan sewenang-wenangnya melalui media sosial. Malah, pihaknya sentiasa mengalu-alukan maklum balas tentang kualiti perkhidmatan polis daripada orang awam.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Gagal Bayar Sewa 3 Bulan, Penyewa Sanggup Kurung Dan Tukar Kunci Pintu Rumah Pemilik

Tular Borang Pelepasan Negeri Lulus Sebelum Isi, Polis Sahkan Terdapat Pemalsuan Tandatangan


Merompak Demi Kekasih, Lelaki Ini Akhirnya Insaf Setelah Teman Wanita Berkahwin Dengan Lelaki Lain

Seorang pemuda yang berasal dari Palembang, Indonesia mengakui bahawa dia telah melakukan rompakan demi untuk memenuhi rasa cinta kepada kekasihnya. Dia yang berusia 26 tahun mengaku bahawa menghabiskan wang dari menjual motosikal yang dicuri untuk kesenangan hidup kekasihnya.

Dia turut mengaku kepada pihak polis bahawa dia telah merompak sebanyak 10 kali di 10 lokasi yang berbeza demi untuk memenuhi perkara terindah dalam kehidupan manusia, iaitu cinta.

Namun, apa yang dibayangnya tidak kekal lama apabila teman wanitanya telah memilih untuk mengahwini lelaki lain.

“Saya menjual motosikal berharga Rp.500 ribu seunit, saya biasanya melakukannya dengan kawan-kawan. Wang itu untuk teman wanita saya, tetapi saya sakit hati kerana tidak dapat berkahwin [dengannya], walaupun saya sering membeli pakaian untuknya,” katanya.

Sejak ditinggalkan teman wanitanya, dia mula berubah dan berhenti merompak. Dia kini menjadi penjaga parkir,”Saya tahu yang saya sedang diburu oleh pihak polis, jadi saya berpindah-randah. Saya sudah lama menjadi petugas parkir.” Ketika ditahan polis, dia masih bekerja sebagai petugas parkir di Jalan Veteran, Palembang, lapor Kompas.

Polis menjelaskan bahawa aktiviti rombakan yang dilakukan oleh pemuda itu dan kumpulannya adalah dengan menyasarkan golongan kanak-kanak dan wanita yang memandu di tempat sunyi.

“Suspek adalah buruan kami selama satu tahun, kami masih mengejar rakannya yang lain. Setakat ini dia mengaku telah merompak 10 kali,” kata Katim Resmob Palembang Polrestabes Ipda Agus Akbar.

Pemuda ini dilaporkan bakal menerima hukuman penjara lima tahun dan akan menyebabkan dia tidak akan bertemu lagi cintanya yang sejati semasa hayatnya di dalam penjara.

Berikut adalah laporan lain untuk anda, klik pautan di bawah untuk membaca.

Kerajaan Mesir Dikritik, Bina Lebuh Raya Dengan Jarak 50 Sentimeter Dari Balkoni Rumah

Seolah Ucap Selamat Jalan, Video Mayat Melambai Tangan Dari Dalam Liang Lahad Cetus Misteri

Wanita Yang ‘Disahkan’ Meninggal Dunia Akibat COVID-19 Hidup Kembali


Mampukah Anda Meneka Maksud Disebalik 10 Gambar Ini? Sangat Genius

Orang kata dalam satu gambar terkandung beribu maksud yang ingin disampaikan. Kata-kata ini ada benarnya lebih-lebih lagi jika anda teliti 10 gambar yang dikongsikan oleh fanpage Architecture & Design di bawah ini.

Gambar-gambar iklan ini dilakar dengan maksud yang sangat mendalam. Cuba anda perhatikan sendiri, dan teka apakah maksud yang cuba disampaikan oleh setiap kepingan gambar melalui ruangan komen di bawah.

Secara peribadi, kami merasakan di negara kita juga patut sediakan gambar-gambar iklan yang mendidik seperti ini supaya semua orang lebih peka dengan mesej yang cuba disampaikan.


Mesej Di Sebalik Nama-Nama Watak Dalam Tenggelamnya Kapal Van Der Wijck

Tahun lalu, saya membaca kritikan teater Tenggelamnya Kapal Van Der Wijck oleh Peribade Abdullah Bongkok di Daily Seni. Ketika itulah saya menemukan sesuatu yang menarik oleh beliau tentang nama watak yang dikarang Hamka dalamnya. Sebenarnya ada perlambangan yang tersembunyi dan tersirat.

Di dalam novel ini, watak Zainuddin ialah anak kepada Pandekar Sutan, Melayu Minangkabau yang membawa diri ke Makassar lalu berkahwin dengan gadis Bugis bernama Daeng Habibah.

Disini, HAMKA menekankan bahawa rumpun manusia itu wajar bersatu tidak kira apa sahaja suku kaum. Pandekar Sutan adalah lambang kepada insan, manakala Daeng Habibah pula lambang kepada cinta. Apabila dua peribadi ini bersatu, maka hasilnya ialah ‘perhiasan agama’ atau Zainuddin.

Pun begitu, perhiasan agama tidak bermakna apa-apa jika tidak bersatu pula dengan Hidup (hakikat) yang dilambangkan pada watak Hayati. Nah, inilah yang sepatutnya ada pada setiap individu manusia.

Kebetulan, saat HAMKA menulis novel ini, dilihatnya kepincangan masyarakatnya yakni Minang yang membeza-bezakan suku dan darjat serta HAMKA tidak bersetuju sama sekali dengan konsep ‘kahwin paksa’; maka itu dijadikan plot demi men-drama-kan lagi novelnya.

Apabila hakikat Hidup yang tulen itu dijadikan oleh manusia sebagai ‘hidup’ yakni sekadar mengambil lapis atasnya sahaja – yang digambarkan HAMKA perkahwinan Hayati dengan Aziz, maka manusia itu bisa pincang.

Aziz bermaksud ‘perkasa’ dan perkasa disini digambarkan wataknya dengan darjat, kuasa, wang, kemewahan dengan cara hidup Belanda; bukanlah gambaran Maha Perkasa.

Kemudian, HAMKA menjelaskan lagi apabila ruang kemaafan ditutupi dengan tembok dendam, akhirnya hakikat Hidup itu akan lenyap dan tenggelam bersama materialistik.

Kesimpulannya, HAMKA menyeru agar kita (manusia) menjadi pemaaf dan bersatu menuju hakikat Hidup lalu menentang penjajahan material (duniawi) dan hidup merdeka bagai orang bercinta.
Ini yang dimaksudkan oleh HAMKA:

“Kalau hidup sekedar hidup, babi di hutan juga hidup; Kalau bekerja sekedar bekerja, kera juga bekerja.”

Dalam konteks ketika novel ini terhasil, ia ditafsirkan sebagai seru agar Melayu bersatu menentang Belanda dan sistemnya yang telah berjaya meracuni tatakrama (adat sopan santun) Melayu.


Mesej Mahu Berkenalan, Pegawai Polis Disiasat Kerana Mengambil Nombor Wanita Ketika ‘Roadblock’

Maklumat peribadi seperti nama, nombor telefon, nombor kad pengenalan dan alamat rumah adalah maklumat yang kita tidak akan kongsi dengan orang tidak dikenali kecuali berkaitan urusan rasmi. Bagaimana jika maklumat peribadi kita disalah guna oleh mereka yang tidak bertanggungjawab?

Menurut laporan, seorang pengguna Twitter @nnnadzifah telah berkongsi dirinya diganggu anggota polis yang menahannya ketika sekatan jalan raya. Menurutnya, ketika sekatan jalan raya tersebut, beliau diminta berhenti di tepi dan memberikan maklumat peribadi seperti alamat, nombor telefon, kad pengenalan dan lesen.

*roadblock*polis: nak gi mana nisaya: beli barang dapur jappolis: ok berenti tepi jap

*polis jot down semua information, nombor ic, nombor phone, lesen*

polis a few mins later: pic.twitter.com/wiamTvoDpg

Apa yang mengejutkan beliau, pihak polis tersebut bertindak menghubunginya bertanya sama ada boleh berkawan dengannya. Menurutnya, tindakan pegawai polis tersebut melanggar etika kerana menggunakan kuasa yang dimiliki untuk kepentingan diri.

Perkongsian tersebut berjaya menarik perhatian dan pihak polis telah meminta beliau untuk memberikan perincian kejadian agar siasatan lanjut dapat dilakukan.

Salam hormat saudari. Kami mengambil maklum isu tular ini. Pohon saudari nyatakan hari, waktu dan lokasi tepat sekatan jalan raya yang dimaksudkan bagi tujuan semakan lanjut kami. Terima kasih.

— Polis Diraja M'sia (@PDRMsia) February 12, 2021

Ketika ini, tiada kenyataan rasmi diberikan oleh Polis DiRaja Malaysia berhubung isu yang tular ini. Apakah pendapat anda perkara yang berlaku ini?

Sementara itu, kami kongsikan beberapa artikel yang trending di The Vocket pada pautan di bawah ini.

Tidak Patuh SOP, 10 Individu Makan Semeja Di Shah Alam Dikenakan Kompaun

Dikompaun RM1,000 Sewaktu COD, Lelaki Ini Jelaskan Isu Surat Saman Yang Sedang Tular


Mesej Yearbook Remaja Ini Menjadi Viral Di Internet Kerana Satu Sebab Penting

Mesej dan gambar Rafika Alami, 17 tahun, dalam buku tahunan sekolah (yearbook) menjadi viral di internet di atas sebab yang nyata – she kicks ass.

For all y'all wondering why everyone's freaking out over my senior quote ? pic.twitter.com/jUwYpIdxAD

Mesejnya yang bermaksud “Satu-satunya sebab saya memakai ini (merujuk kepada tudung) hanya untuk memberi peluang kepada wanita-wanita lain”, menarik perhatian orang ramai untuk membincangkannya di Twitter dan Tumblr. Ramai yang sukakan keyakinan diri beliau.

Alami yang bersekolah di Summit High School, California berkata beliau melakukannya hanya kerana berasakan ianya lucu.

Walaupun ada yang berkata beliau merendah-rendahkan wanita lain, dan ada juga troll rasis, tetapi lebih ramai yang memberi ‘slay’ dan ‘G.O.A.T’ (Greatest of All Time) kepada beliau.

Ya, sebab penting kenapa ramai sukakannya adalah kerana – keyakinan diri beliau memakai tudung dan dilihat berbeza.

Keyakinan diri beliau mengingatkan saya kepada kata-kata seorang Pemenang Hadiah Nobel, Tawakkul Karman.

Tawakkul Karman, ibu revolusi Yaman berkata:

“Pada permulaan kewujudan, manusia hampir tidak berpakaian, dan apabila daya intelek manusia bertambah mereka mula memakai baju. Apa saya sekarang dan apa yang saya pakai ini menjadi simbol ketinggian pemikiran dan ketamadunan manusia pada tahap tertinggi, dan ianya bukanlah ketinggalan zaman. (Pengurangan dan) penyingkiran pakaian adalah sesuatu yang regresif dan membawa kita semula ke zaman purba.”

Semoga hari anda lebih menggembirakan setelah membaca artikel ini.

LIKE dan FOLLOW Vocket di Facebook serta Instagram


Mesin Basuh ‘Portable’ Ini Membolehkan Anda Basuh Baju Tanpa Elektrik Dalam Masa 5 Minit

GentleWasher merupakan mesin basuh mudah alih yang boleh berfungsi tanpa perlu menggunakan tenaga elektrik. Paling menarik, ianya tidak memerlukan air yang banyak dan hanya mengambil masa selama 5 minit untuk setiap basuhan. Dengan kapasiti maksimum 3kg, anda boleh basuh lebih kurang 13 pakaian sekaligus dalam satu masa. Tapi, tangan mungkin lenguh sedikitlah.


8 Fakta Menarik Tentang Aurora Borealis Yang Mungkin Anda Belum Tahu

Nota Editor: Perkongsian tentang Aurora Borealis  ini telah paparkan di Facebook Azmira Amran, seorang pelajar University of Oulu, Finland dalam jurusan International Master Programme in Education and Globalisation. Ikuti perkongsian menarik beliau di bawah.

Sebab ada yang tanya, dan saya malas nak taip berkali-kali, rasanya lebih lengkap jika ditulis begini sahaja. Hehe.

1. Juga dikenali dengan nama Northern Lights. Berlaku di kawasan berdekatan Kutub Utara. Di Kutub Selatan, ia dikenali sebagai Aurora Australis. (Ingat tak eksperimen batang magnet dan serbuk besi masa zaman sekolah dahulu? Serbuk besi akan menghasilkan corak yang kuat di bahagian kutub magnet. Begitulah juga medan magnet bumi).

2. Berlaku apabila partikel yang terhasil dari ‘solar wind‘ matahari bertembung dengan medan magnetik bumi. Lebih kuat dan laju partikel yang datang dari ‘solar wind’ ini, lebih kuat Aurora akan kelihatan di medan magnetik bumi.

3. Finland adalah salah satu negara yang berada dalam lingkungan kutub utara. Negara-negara utara lain adalah Norway, Sweden, Canada, Iceland, Greenland.

Baca: 23 Gambar Ini Mungkin Buat Anda Berpandangan Berbeza Tentang Salji. #23 Paling Epik!

4. Lebih kerap terjadi semasa musim sejuk.

Nota: musim sejuk di Oulu bermula lebih kurang pada bulan 10/11 dan berakhir pada bulan 4/5. Pada musim sejuk, matahari jarang kelihatan. Keadaan gelap ini membolehkan aurora dilihat dengan jelas.

5. Planet-planet lain juga mengalami aurora di medan magnet planet mereka.

6. Aurora boleh dilihat dari kapal terbang yang berada dalam kawasan aurora.

7. Mengambil gambar dan video aurora adalah sangat mencabar kerana persekitaran yang gelap gelita. Kamera perlu disetkan dengan shutter speed yang lebih perlahan, aperture yang besar dan ISO yang lebih tinggi.

8. Pada pendapat saya, Aurora Borealis kelihatan seperti langsir laser yang ditiup angin. Menonton aurora pula memerlukan keazaman yang tinggi kerana suhu di luar amat rendah. Tapi nasib baik semalam suhu cuma -4°.

Semasa di Lapland tahun lepas, saya menonton aurora dalam suhu -20°. Tapi sempat juga berpiknik, bawa air teh dalam termos dan sandwich digulung dalam aluminium foil. Walaubagaimanapun, kaki sudah kebas walaupun memakai boots berketahanan -20°. Jadi, ya, memerlukan keazaman yang tinggi.

Baca lagi: 10 Fakta Menarik Tentang Finland Oleh Pelajar Malaysia Yang Menetap Di Sana


Dilengkapi Teknologi AI EcoBubble, Mesin Basuh Samsung Ini Sedia Didapatkan Dengan Rebat RM200

Sejak musim pandemik tiba, pastinya anda mahu mengelakkan diri daripada menghadiri tempat awam yang dipenuhi orang ramai serta berkongsi barangan. Salah satu lokasinya pastinya dobi layan diri yang kerap dikunjung ramai.

Tidak hanya anda perlu menunggu panjang sementara menantikan pakaian anda siap dibasuh dan dikering, anda juga perlu menanti lama bersama orang ramai yang secara tidak langsung meningkatkan risiko dijangkiti wabak bahaya.

Dalam usaha untuk memudahkan urusan harian, mendapatkan mesin basuh yang efisien beserta fungsi wash and dry antara pelaburan terbaik masa kini. Mengulas mengenai mesin basuh, pastinya anda sebolehnya mahu mendapatkan model terbaik beserta harga yang berbaloi. Kami juga seperti anda, mendapatkan barangan yang berbaloi sudah menjadi keutamaan.

Pada kali ini, kami ingin berkongsi kepada sebuah mesin basuh daripada Samsung yang mampu membasuh 11KG pakaian serta 7KG pengeringan. Apa yang membezakan model ini daripada jenama-jenama lain sudah pastinya penawaran teknologi AI EcoBubble.

Menerusi teknologi AI EcoBubble, anda tidak lagi perlu risau sekiranya jumlah sabun dan pelembut pakaian yang dimasukkan sedikit atau terlalu banyak kerana mesin basuh ini sendiri akan menentukannya mengikut jumlah pakaian yang dimasukkan.

Selain itu, mesin basuh ini akan turut mengecam cara anda membasuh pakaian  serta turut mencadangkan tetapan terbaik untuk pakaian yang mahu dibasuh. Serius cool!

Hadir dengan teknologi yang canggih pastinya anda membayangkan harga yang ditawarkan juga tinggi. Namun senQ Digital Station sedia menawarkan model mesin basuh Samsung dengan teknologi AI EcoBubble dengan rebat sehingga RM200 eksklusif buat pemegang kad kredit Standard Chartered menerusi Easy Payment Plan.

Sekiranya anda memerlukan mesin basuh dengan kapasiti yang lebih besar atau pun kecil, Samsung sedia memenuhi keperluan anda dengan menawarkan mesin basuh dengan kapasiti yang berbeza. Menariknya, kesemua mesin basuh ini turut hadir dengan teknologi AI EcoBubble.

Mahukan lebih penjimatan? Anda juga berpeluang mengumpul point yang bakal disimpan menerusi aplikasi mobil untuk setiap belian di senQ Digital Station.

Dalam usaha untuk memudahkan pengguna, senQ Digital Station sedia menawarkan pelan ansuran buat para pengguna dengan kadar faedah 0% sehingga 36 bulan. Dalam erti kata lain, anda tidak perlu berbelanja besar sekaligus dalam mendapatkan barangan elektronik yang dapat menjimatkan masa anda sekeluarga.

Apa yang membuatkan pembelian di senQ Digital Station sudah pastinya tawaran extra yang ditawarkan. Anda bukan sahaja berpeluang membuat ansuran selama 36 serta menerima rebat, senQ Digital Station juga sedia menawarkan waranti tambahan selama satu tahun buat para pembeli. Berbaloi bukan?

Buat anda yang berminat untuk mengetahui lebih lanjut mengenai mesin basuh keluaran Samsung ini, anda boleh klik di sini untuk mendapatkannya secara atas talian atau lawati mana-mana rangkaian rasmi senQ.

Ketahui juga bagaimana anda mampu nikmati pelan data internet tanpa gangguan sehingga 100GB dengan harga serendah RM28 sebulan.

Serendah RM28, Anda Berpeluang Nikmati Data Internet Tanpa Gangguan Sehingga 100GB

Lebih Feminin Dan Ceria, Apple Perkenalkan iPhone 12 Dengan Warna Ungu

Apple Lancarkan AirTag Bagi Memudahkan Pengguna Mencari Barang Dengan Mudah


Mesin ‘Breadbot’ Tawarkan Inovasi Terbaru Dalam Bisnes Industri Roti

Disaat syarikat-syarikat lain mempamerkan teknologi melibatkan gadget serta telefon pintar, syarikat ini memilih haluan berbeza dalam mempamerkan teknologi pemakanan berasaskan roti.

Menamakan mesin mereka sebagai ‘breadbot’, mesin ini berjaya menggabungkan teknologi industri 4.0 dalam proses penyediaan roti. Apa yang membezakan breadbot berbanding mesin roti yang lain adalah kecekapannya untuk menghasilkan roti yang sempurna melalui pengesan sensor yang tersedia.

Selain itu, mesin ini juga tidak memerlukan pergantungan kepada manusia berikutan mesin ini mampu membancuh serta menghasilkan doh sebelum dibakar untuk dijadikan roti. Seterusnya para pelanggan berpeluang mendapatkan roti yang dimahukan secara terus melalui mesin layan diri yang tersedia di breadbot.

Nak tahu apa lebih best? Anda turut berpeluang memesan roti kepada mesin breadbot berdekatan seperti yang dimahukan bermula kepada pilihan gandum, jumlah sukatan bahan dan sebagainya serta memilih waktu yang ditetapkan untuk roti dibakar agar mendapat roti yang masih segar. Inovatif bukan?

Melihat kepada penawaran teknologi yang disediakan, kemungkinan breabot bakal menjadi mesin layan diri yang dimahukan pengguna pada masa akan datang. Setakat ini, breadbot cuma ditawarkan di Amerika Syarikat dan telahpun menjalin kerjasama bersama beberapa rangkaian kedai roti terkemuka.

#RealDeal. Nak dapatkan handphone power 8GB RAM + 128GB Storage? Jom tonton video ini.


Mesin Gunting Rambut ‘Supreme’ Ini Paling Cepat Habis Terjual

Setiap keluaran Supreme pastinya akan sold out. Untuk barangan yang dilancarkan minggu lepas pula, mesin gunting rambut dengan logo Supreme ini paling cepat habis terjual; dalam masa 7 saat sahaja.

Pembelian secara atas talian ini nyata membuktikan mesin gunting ini antara yang dicari peminat Supreme walaupun ada yang beranggapan apalah yang Supreme fikir untuk hasilkan aksesori ini. Tetapi anda perlu ingat, culture barbershop di Amerika Syarikat dan Eropah sangat besar. Pasti ramai barber yang mendambakan mesin gunting ini. Ada mesin gunting ini, dapatlah menunjuk pada barber yang lain.

Jenama Andis juga merupakan salah satu jenama mesin gunting terbaik yang banyak digunakan di salon. Harganya pula cuma USD (lebih kurang RM400) satu set tetapi sudah pun mula dijual kembali di lama Ebay dengan dua kali harga asal. Ada pun yang sudah meletakkan harga 6 kali ganda daripada harga asal! Ada antara anda yang sempat untuk membuat pembelian dalam mana-mana produk Supreme minggu lalu?

BACA: 8 Tip Untuk Membeli Barangan Laku Keras ‘Supreme’ Di Negara Jepun


Mesin Di Russia Ini Menjadi Viral Selepas Mendagangkan Likes Dan Followers Instagram

Setakat tahun ini, kami yakin ramai daripada anda sudah tahu mendapatkan likes dan followers di media sosial dengan cara membeli bukanlah sesuatu yang baru. Tidak dilupakan juga dengan bot yang sering komen tidak kena pada tempatnya di ruangan komen Instagram.

Dalam pada itu, Russia nampaknya berjaya menjadi antara yang terawal untuk mengeluarkan teknik penjulan terbaru bagi mendapatkan likes dan followers melalui mesin yang diletakkan di mall. Mungkin juga mesin ini sengaja diletakkan di mall disebabkan ramai pengguna Instagram sering lepak di mall barangkali.

Dikhabarkan dengan setiap 0.89 USD (~RM3.79) yang dibelanjakan pengguna bakal menerima sebanyak 100 likes manakala 100 pengikut Instagram didagangkan dengan harga 1.77 USD (~RM7.55). Adakah berbaloi bagi pendapat anda?

Melihat kepada inovasi mesin layan diri ini, mungkin juga mesin ini bakal menjadi trendsetter buat beberapa mesin media sosial yang lain seleaps ini.


Mesin Lipat Baju Khas Buat Mereka Yang Sibuk Bekerja

Rutin harian yang padat di tempat kerja seringkali membuatkan anda tidak mempunyai masa untuk membuat sebahagian daripada kerja rumah. Jika sebelum ini kerja-kerja membasuh baju diserahkan kepada mesin basuh, kini FoldiMate bakal membantu anda untuk membuat kerja melipat baju. Sangat mudah bukan?

Adakah mesin lipat baju ini untuk orang yang malas? Jawapannya tidak bagi pendapat saya. FoldiMate bukan saja bakal membantu anda melipat baju malah diberi semburan wangi yang disertakan di dalam mesin. Pastinya masa yang digunakan untuk melipat baju dapat digunakan digunakan sebaiknya bersama keluarga. Saya jamin isteri anda pasti gembira.

Buat mereka yang berminat dengan Foldimate, mungkin anda perlu tunggu seketika memandangkan mesin ini bakal dijual kepada umum pada tahun hadapan. Malangnya, mesin yang sangat membantu ini tidak hadir dengan harga yang berpatutan untuk kegunaan umum iaitu $700 USD hingga $850 USD. Mungkin juga disebabkan pengunaan teknologi yang digunakan masih baru.

Adakah ini suatu permulaan untuk sebuah mesin melipat baju sepertimana permulaan sebuah mesin basuh? Kongsikan pendapat anda di ruangan komen di bawah.


Mesir Hukum Bunuh 12 Tokoh Kanan Ikhwanul Muslimin

Mahkamah tertinggi Mesir telah menjatuhkan hukuman mati terhadap 12 tokoh kanan Ikhwanul Muslimin yang didapati bersalah mengadakan demonstrasi pada tahun 2013 yang berakhir dengan pasukan keselamatan membunuh ratusan penunjuk perasaan, kata sumber kehakiman kepada Reuters.

Keputusan ini bermakna 12 tokoh kanan ini bakal menghadapi hukuman mati sementara menunggu persetujuan Presiden Abdel Fattah al-Sisi. Mereka yang terlibat termasuk Abdul Rahman Al-Bar, ulama terkemuka, Mohamed El-Beltagi, mantan anggota parlimen, dan Osama Yassin, mantan menteri.

Sebahagian tokoh Ikhwanul Muslimin lain turut dijatuhkan hukuman mati dalam kes lain yang berkaitan dengan rusuhan yang berlaku setelah penggulingan presiden Ikhwanul Muslimin Mohamed Mursi pada tahun 2013, tetapi Mahkamah Kasasi memerintahkan pembicaraan semula.

US News turut menyatakan bahawa kumpulan hak asasi manusia telah menyuarakan kebimbangan mereka terhadap hukuman mati yang kian meningkat di Mesir dengan sekurang-kurangnya 51 pembunuhan telah dijatuhkan tahun ini, lapor Amnesty International.

Hukuman mati ke atas 12 tokoh Ikhwanul Musliman ini berlaku setelah mereka dituduh membunuh dan menghasut kepada keganasan semasa rusuhan pro-Ikhwan di dataran Rabaa al-Adawiya di Kaherah pada minggu setelah jatuhnya Presiden Mursi dari tampung kepimpinan.

Untuk rekod, pada September 2018, mahkamah jenayah Mesir turut menjatuhkan hukuman mati kepada 75 orang dan mengeluarkan hukuman penjara untuk lebih dari 600 yang lain. Difahamkan bahawa mereka telah diadili tanpa kehadiran di mahkamah.

Sebagai tanda hormat, kerajaan Egypt adakan perarakan mewah untuk 22 mumia Firaun Diraja. Klik pautan di bawah untuk membaca.

Sebagai Tanda Hormat, Kerajaan Egypt Adakan Perarakan Mewah Untuk 22 Mumia Firaun Diraja

Kapal Ever Given ‘Ditahan’ Pihak Kerajaan Mesir, Perlu Bayar Ganti Rugi RM4.1 Bilion

Kerajaan Mesir Dikritik, Bina Lebuh Raya Dengan Jarak 50 Sentimeter Dari Balkoni Rumah


Meskipun Bekerja Secara Kontrak, ‘Orang Minyak’ Ini Mampu Miliki 8 Hartanah

Saya nak share tips dan sikit pengalaman saya yang tak seberapa ni. Saya silent reader dan friendlist Dr sejak tahun 2014. Jangan share nama ye.

Kerja saya tak pernah dapat kerja tetap selepas graduate. Kontrak sahaja sebab kerja ikut project. Industri kerja oil & gas. Sudah berkahwin dan anak dah 3. Isteri kerja tetap bidang construction.

Setiap kali tukar projek baru (tukar company skali) income saya bertambah. Ramai kawan-kawan saya upgrade kenderaan yang lebih mahal bila gaji semakin bertambah. BMW, Audi, Velfire, Superbike ni biasa bagi orang yang bekerja dalam industri oil & gas.

Walaupun ada yang perli (member/keluarga), saya still maitain kereta second hand keluaran tahun 2002. Sekarang dah habis bayar. Sebelum ni monthly commitment kereta saya cuma 4% sahaja dari gaji.

Alhamdulillah, simpanan dan hartanah semakin bertambah. Semasa, kami dah ada 8 hartanah (combine value RM 2 juta). Simpanan keluarga semasa 6 angka.

Tahun 2014 industri oil & gas start jatuh dan sekarang semakin teruk. Ramai kawan-kawan yang berkereta mahal dan rumah mahal (combined harga total RM1 juta ++) mula risau.

Ada yang dah diberhentikan dengan komitmen yang tinggi. (RM8k – RM10k bayaran bulanan untuk 1 rumah dan 1 kereta). Belum kira komitmen lain. Alhamdulillah, saya masih mampu bertahan walaupun jika tak bekerja (sekarang masih bekerja).

Semua hartanah saya sewakan dan saya memilih untuk menyewa rumah yang lebih murah.

Baca: Berapa Simpanan Bulanan Anda? Pandangan Lelaki Ini Mungkin Buat Anda Merenung Jauh Ke Dalam Diri

Tips untuk yang makan gaji dan baru nak start kerja :

Ni semua berdasarkan pengalaman saya sendiri dalam 10 tahun di alam pekerjaan.

Saya doakan Dr Azizul dan semua follower Dr berjaya.

Baca lagi: Cara Dapatkan Rumah, Kereta Dan Simpanan Dalam 3 Tahun Dengan Gaji RM2000


Mesotropin Taja T-Team FC Untuk Saingan Liga Super 2016

Mesotropin hari ini bersama pihak pengurusan T-Team telah mencapai persetujuan untuk menjadi penaja terbaru untuk pasukan T-Team. Syarikat yang terkenal sebagai pembekal supliment tenaga itu akan menaja pasukan T-Team dalam bentuk kewangan dan barangan dari syarikat itu.

Nanti ‘sado’ pemain-pemain T-Team kalau ambil supliment Mesotropin ini. Tahniah dan harap-harap banyak lagi syarikat tempatan lain yang berani untuk menaja pasukan bola di negara kita bagi memeriahkan lagi kancah liga bola sepak tempatan. Tibang Mesotropin Tibang!


Mesra Berpelukan Bersama Lelaki, Gambar Janna Nick Atas Katil Undang Kecaman Netizen

Sebelum ini, muncul dakwaan bahawa Janna Nick telah berpisah dengan kekasih hatinya, Dini Schatzman apabila memuat naik video mendedahkan statusnya ‘single’ lalu dipercayai telah ke Eropah untuk membawa hati yang berduka.

Terbaharu, Janna Nick telah memuat naik beberapa gambar yang memaparkan dirinya bersama seorang jejaka kelihatan mesra berpelukan dan baring di atas katil menerusi Instagram miliknya.

A post shared by Janna Nick (@jannanick)

Untuk pengetahuan anda, gambar tersebut merupakan antara adegan dalam muzik video lagu barunya yang baru dilancarkan di YouTube. Perkongsian gambar tersebut telah meraih perhatian orang ramai terutama sekali peminat Janna Nick.

Menerusi ruangan komen, rata-rata netizen mempersoalkan tindakan Janna Nick seperti itu dan menegurnya kerana dilihat tidak tahu batas bahkan dia dengan lelaki tersebut bukanlah mempunyai sebarang hubungan ‘halal’.

Tidak hanya itu, para netizen turut berasa kecewa kerana Janna Nick seperti menomalisasikan aksi berpelukan dan bimbang akan mempengaruhi minda anak muda kelak. Malah, rata-rata netizen turut menasihatinya agar menjaga maruah diri.


Mesra Berpelukan Erat, Adegan Shahz Jaszle Dan Emma Maembong Undang Kecaman Netizen

Nama Shahz Jaszle tidak asing lagi dalam industri hiburan tanah air dan selepas lama menyepi dari kaca TV, namanya kini jadi bualan ramai.

Shahz difahamkan sedang dalam penggambaran sebuah drama dan baru-baru ini dia berkongsi video di sebalik tabir penggambaran drama tersebut di TikTok miliknya.

#BTS #fyp #shooting with @emma_maembongofficial video by @miezailani

♬ original sound – Shahzjaszle – Shahzjaszle

Menerusi video tersebut, dapat dilihat kemesraan Shahz dan Emma Maembong apabila digandingkan bersama. Menjadi kontroversi apabila Shahz dan Emma dilihat mesra berpelukan dan juga menepuk punggung.

Perkongsian video di sebalik tabir penggambaran Shahz berlakon bersama Emma itu telah meraih perhatian orang ramai dan rata-rata netizen berasa kurang senang melihat aksi mesra mereka.

Para netizen turut beranggapan bahawa aksi-aksi yang dilakukan seperti berpelukan dan menepuk punggung dianggap tidak sesuai dan melampau walaupun atas dasar ‘lakonan’.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Dikaitkan Isu Tuntutan Hadiah Tanah Lot Banglo, Datuk Seri Vida Respon Dakwaan Netizen

Sudah Rasmi Boleh Digunakan, Pengguna Dilihat Bangga ‘Flex’ Apple Pay Di Media Sosial


8 Filem Tidak ‘Mainstream’ Indonesia Yang Sarat Mesej Dan Berbaloi Ditonton

8 filem ini tidaklah begitu terkenal di kalangan penggemar filen Malaysia tapi berbaloi untuk anda tonton.

Berhasil menggondol anugerah Filem Terbaik dalam Festival Filem Indonesia 2012, ia secara tuntasnya merupakan sebuah kritik atas lagu ‘Kolam Susu’. Filem mengkritik lagu. Menarik bukan?

Lagu ‘Kolam Susu’ menggambarkan keadaan Indonesia yang damai ditambah dengan kekayaan hasil bumi. Namun, realitinya tidak begitu. Kekayan hasil bumi tidak dapat dinikmati sepenuhnya apabila terdapat rakyatnya yang setiap hari mereka ‘berjuang’ untuk meneruskan kehidupan.

Dengan berlatar tempat di persempadan Indonesia – Malaysia (Kalimantan Barat – Sarawak), pasti menambahkan keterujaan anda untuk mempercayai apa benar lokasi ini wujud? Selepas melihat filem ini, saya lantas melayari Google Maps untuk mencari lokasi persempadanan dan memasukkanya dalam ‘wish list places to visit’.

Walaupun isu nasionalisme yang ditunjukkan sedikit menerapkan sentiment Ganyang Malaysia – namun mesej ‘Developmental State’ dalam filem ini menjadikan ianya sebagai filem wajib tonton. Babak pengakhiran dalam filem ini cukup membuatkan saya terkesan.

Tidak keterlaluan jika saya katakan filem ini adalah filem terbaik yang pernah saya saksikan selama hidup. Asyik dan nikmat. Tapi tampaknya filem Rudy Habibie ini terlalu rakus; ia hendak menjadi segalanya baik sejarah, nasionalis, religius, romantis, moralis mahupun motivasional.

Sengaja saya memilih 17 Ogos, hari terakhir ia ditayangkan di Malaysia untuk menikmati filem ini. Kebetulan 17 Ogos merupakan ulang tahun kemerdekaan Indonesia. Hanya 8 orang dalam suatu panggung yang besar, sungguh menikmati tantangan antara perjuangan dan jalan-jalan cinta begitu renyah; kerja kerasnya, jatuh bangunnya, hingga kekuatan cintanya layak menjadi inspirasi.

Rudy Habibie pantas ditonton, apalagi anak muda yang perlu pencerahan hidup. Ya tontonlah Rudy Habibie. Kita boleh puas kisah cinta Habibie dan Ainun sebagai wujud cinta sejati. Namun, Habibie dan Ilona memberi rasa cinta yang lain.

Lepas tonton cerita ni, aku gila satu malam!

Nota: Rudy [email protected] Ainun 2 adalah merupakan prequel kepada Filem Habibie Ainun 1. Penceritaan adalah berdasarkan kisah hidup sebenar Pak BJ Habibie (Mantan Presiden Indonesia ke- 3) semasa dalam perjuangannya menuntut ilmu di Jerman.

Sepertinya dalam Rudy Habibie, Reza Rahadian sekali lagi menjadi watak penting dalam mengangkat filem ini. Pertentangan antara jiwa seorang seniman dan hasrat seorang ayah – akhirnya membawa Fikri (lakonan Reza Rahadian) merantau untuk mencari makna spiritual dan rasa kemanusiaan.

Filem yang diadaptasi dari novel Wahyu Sujani ini memaparkan sosok tegar yang tidak pernah putus asa! Melalui dugaan-dugaan yang ditimpakan atas Fikri – konflik akhirnya terjadi apabila Fikri terpaksa untuk memilih satu daripada empat wanita yang hadir serentak dalam hidupnya.

Leni, gadis yang dicintainya tetapi sudah menjanda asbab tidak mencintai suaminya, hatinya hanya untuk Fikri seorang. Lidya, muallaf berketurunan Tionghua yang telah dianggap Fikri sebagai adiknya sendiri. Alzena pula seorang gadis Malaysia yang mencintai Fikri dengan setulus hati dan akhirnya Shira, seorang jelitawan bermata biru berdarah Paris dan Mesir.

Berkat tahajjud dan istikharahnya, Fikri menemukan jawapan.

Filem komedi satira ini memperkenalkan saya kepada Reza Rahadian. Memang tidak kering gus sehingga ke akhir filem ini. Dengan rating 7.2 IMDb, dan pernah tercalon dalam Best Foreign Language Film di 83rd Academy Awards, ianya mengangkat tema realiti sosial di Indonesia baik daripada isu pengganguran siswazah hinggalah anak-anak jalananan – yang akhirnya penonton lah yang akan menyedari bahawa alangkah TIDAK lucunya negeri ini.

“Kalian merasa tergangggu dengan tindakan para pengemis dan anak-anak jalanan tapi kalian tidak terganggu dengan tindakan para koruptor?! Seharusnya kalian tangkap para koruptor yang sudah memiskinkan negeri ini!

Memiskinkan kalian! Memang itu bukan tugas kalian, tapi setidaknya kalian punya rasa belas kasihan! Mereka hanya mencari rezeki yang halal! Biarkan mereka yang miskin mencari rezeki yang halal!”

Akhirnya Muluk ditangkap petugas. Dari kejauhan, anak-anak jalanan terharu menitikkan air mata seiring dengan kepergian kereta yang membawa Muluk pergi.

5. AISYAH: BIARKAN KAMI BERSAUDARA (2016)

Dibintangi oleh Laudya Cynthia Bella dan diangkat sebagai filem terbaik 2017 dalam Usmar Ismail Awards 2017, filem ini mengisahkan kegigihan seorang wanita dalam mengejar impiannya untuk menjadi seorang pendidik. Seorang wanita muslim yang ditugaskan untuk mengajar di sebuah kampung pedalaman dengan majoriti penduduknya beragama Katholik.

Konflik Ambon (konflik anatara agama; Islam – Kristian) yang pernah melatari sejarah Indonesia satu ketika dulu terkadang menjadi igauan dan sentimen sebahagian pelajar Aisyah terhadap agama Islam. Mampukah Aisyah bertahan disana? Akankah Aisyah mewujudkan cita-citanya?

Kisah perempuan Bugis yang berjuang demi keutuhan keluarga. Dari produser dan sutradara Filem Laskar Pelangi, sekali lagi filem ini adalah merupakan adaptasi dari novel biografi Hajjah Athirah Kalla, ibunda kepada Wakil Presiden Indonesia, Jusuf Kalla.

‘Athirah’ dengan judul internasional ‘Emma’ (bermakna : IBU) berjaya ditayangkan di beberapa festival filem antarabangsa termasuklah:

“Potret Athirah begitu menarik. Potret seorang ibu yang harus menghadapi kenyataan hidup yang pahit tapi terus mencari cara untuk mempertahankan harga diri dan keluarganya. Sebuah kisah yang sama sekali tidak mengelu-elukan kehebatan sebuah nama besar ‘Kalla’, tapi justru memperlihatkan luka keluarga yang biasanya ditutupi,” kata Mira Lesmana.

7. SURAT DARI PRAHA / LETTER FROM PRAGUE (2016)

‘Antara menolak Suharto dan memilih Sulastri adalah dua hal yang berbeda’

‘Tidak ada tempat untuk disesali, kalau pun ada yang harus saya sesali, saya sudah mengecewakan ibumu.’

‘Waktu merubah banyak hal, politik berubah, kekuasaan berubah, ilmu pengetahuan berubah, hanya cinta dan muzik yang tidak mungkin berubah.’

‘Ya, muzik mungkin. Tapi cinta masih boleh berubah’

Surat dari Praha mengisahkan seorang wanita muda bernama Laras menelusuri masa lalu ibunya, yang membawanya pada sosok Jaya, seorang buangan politik Indonesia di Prague, Republik Czech.

Surat dari Praha berfokus pada dua tokoh yang sama-sama keras dan memiliki masa lalu yang sulit untuk mereka lepaskan yaitu Laras dan Jaya.

Hingga akhirnya, Laras dihadapkan oleh situasi dimana dia harus mengantar sebuah kotak dan sepucuk surat yang tersimpan di dalam lemari kamar tidur Sulastri untuk seorang pria yang tidak pernah ia temui sebelumnya bernama Mahdi Jayasri (Tyo Pakusadewo).

Keduanya sama-sama di hantui oleh permasalahan masa lalunya. Cinta, kepercayaan, dan pengorbanan. Keberadaan Laras di Praha ternyata begitu mengusik Jaya.

Dan hal ini jelas membuat Laras kembali bertanya-tanya sebenarnya siapakah sosok sebenarnya Jaya yang begitu “penting” bagi Ibu-nya tersebut? Dan mengapa Jaya begitu menolak keberadaan Laras saat itu?
Sumber: danielcarmichael.wordpress.com.

Akhirnya, aku tutup dengan filem yang baru sahaja ditayangkan semasa Hari raya Aidilfitri baru ini. Lagi sebuah filem yang diadaptasi dari novel karya Agnes Davonar. Juga mengangkat tema kesegsaraan dan penderitaan anak-anak jalanan.

Dialognya tidak banyak. Tetapi ekspresi muka dan getaran suara para pelakon, misalnya Angel yang menangis dengan setitis air mata cuma, menjadikan kita berasa sesak dan sebak. Begitulah tersentuhnya nurani saat menikmati filem Surat Kecil Untuk Tuhan. (Aina Wafi, 2017)

Pengarahnya bijak mengalihkan satu babak kepada babak lain walau plotnya masih terasa agak laju. Namun, sinematografinya cantik dan memikat hati. Kesedihan dan emosi banyak ditimbulkan melalui simbol dan pemilihan warna – kita namakannya sebagai kemahiran semiotik. (Aina Wafi, 2017)

Filem ini diakhiri dengan adegan yang membayangkan surat kecil yang dihantar Angel kepada Tuhan akhirnya termakbul setelah 15 tahun. Ia turut membunuh kesengsaraan anak-anak lain yang layak mendapatkan kehidupan kanak-kanak mereka. (Aina Wafi, 2017)

Epilog:
Masih menanti tayangan filem HUJAN BULAN JUNI. Adaptasi dari novel lejen dan fenomenal – Sapardi Djoko Damono. Entah sudah ditayang atau belum.

Baca lagi: 7 Fakta Yang Anda Perlu Tahu Tentang ‘Ada Apa Dengan Cinta 2’


Messi Amerika, Wan Kuzain Pulang Ke Malaysia

Wan Kuzain Wan Kamal merupakan pemain bola sepak anak Malaysia pertama yang mencipta nama di Amerika Syarikat. Dikenali sebagai Messi Amerika, Wan Kuzain bermain di Kelab Swope Park Rangers dan baru baru ini telah menjulang kejuaraan USL Western Conference. Dia juga pernah tampil dalam skuad bawah 17 tahun Amerika Syarikat.

Ayahnya Profesor Dr Wan Kamal Napi menerusi Mstar memberitahu Kuzain akan balik ke Malaysia selama dua minggu untuk bercuti bersama abangnya. Beliau turut mengatakan untuk melihat Kuzain bermain di Liga Malaysia tidak akan mungkin berlaku kerana Kuzain seorang pemain profesional manakala Liga Malaysia adalah semi profesional.

Tambahnya lagi, mereka sekeluarga sudah menetap di Amerika Syarikat hampir 25 tahun dan akan terus menetap di sana. Ini menambahkan kesukaran untuk Kuzain bermain di Malaysia.


Messi Bakal Bersara Daripada Bola Sepak Kebangsaan Buat Kali Kedua

Selepas menunjukkan prestasi yang mengecewakan pada Piala Dunia FIFA 2018 musim panas lalu, pemenang lima kali Ballon D’Or, Lionel Messi sekali lagi bakal mengumumkan pemergiannya dari pasukan bola sepak kebangsaan Argentina.

Menurut dari laporan dari TNT Sports, pemain bintang Barcelona kini sedang berehat seketika dari pasukan negaranya dan sedang mempertimbangkan untuk bersara buat kali kedua.

Dua tahun lalu pasukan Argentina telah mengalami kekalahan dengan negara Chile bagi pertandingan Copa America yang membuatkan Lionel Messi mengumumkan persaraannya. Walaubagaimanapunm beberapa bulan kemudian beliau kembali menyertai semula kem latihan Argentina.

Kali ini sekali lagi Messi menyatakan beliau tidak akan menampilkan dalam pasukan Argentina sepanjang tahun kalendar, beliau juga menyatakan beliau masih belum pasti lagi akan kembali untuk bermain bersama Argentina pada tahun hadapan. Pada Pertandingan FIFA 2018 Argentina kalah tipis di pusingan 16 dengan kepada Perancis 4-3.

Dengan umur sudah 31 tahun, Messi telahpun membuat penampilan bersama negaranya sebanyak 128 perlawanan dan berjaya menjadi penjaring gol tertinggi dengan 64 gol.


Messi Umumkan Persaraan Mengejut Dari Arena Bola Sepak Antarabangsa

Lionel Messi mengumumkan persaraan beliau dari arena bola sepak antarabangsa apabila beliau gagal menendang masuk sepakan penalti di perlawanan akhir Copa America semalam. Ini adalah kali keempat Argentina gagal di final dalam masa sembilan tahun.

“Ianya bukan untuk saya. Semuanya telah berakhir bagi saya. Saya telah cuba yang terbaik tetapi ianya pedih apabila anda tidak menjadi juara,” kata pemain berusia 29 tahun itu selepas mereka kalah di penentuan penalti kepada Chile.

Argentina dikalahkan 1-0 di final Piala Dunia tahun 2014 kepada German dan dua kali di final Copa America kepada Chile. Argentina juga kalah kepada Brazil pada Copa America tahun 2007. Ianya bagaikan serba tidak kena buat Messi walaupun beliau beraksi dengan sangat baik di peringkat awal Copa America tahun ini.

Messi yang mempunyai cap antarabangsa sebanyak 113 bersama negaranya merupakan penjaring terbanyak untuk Argentina buat masa ini dengan 55 gol. Keputusan Messi ini bakal memberi impak bagi persediaan Piala Dunia bagi skuad Argentina. “Ini adalah keputusan muktamad. Saya tidak akan mencuba lagi dan tidak akan mengubah keputusan saya ini,” tambah Messi.

Perlawanan akhir Copa America pagi tadi berkesudahan 0-0 dan mengheret perlawanan ini ke penentuan penalti di mana Chile menang dengan keputusan 4-2. Lucas Biglia turut tersasar dari menjaringkan gol buat Argentina dan pemain gantian Chile, Francisco Silva menjaringkan gol akhir bagi Chile menjulang piala Copa America di East Rutherford, New Jersey.

Adakah keputusan Messi ini satu keputusan yang terburu-buru? Pada usia 29 tahun, ianya dianggap terlalu awal untuk Messi bersara. Apapun, all the best buat Messi.


Messi Sanggup Belanja RM19 Juta Demi Ikat Jamin Ronaldinho Dari Penjara Paraguay

Sebut mengenai Lionel Messi dan Ronaldinho, pasti orang ramai cukup mengenalinya malah pada bukan peminat bola sepak. Berjaya menempa nama di FC Barcelona serta merangkul anugerah pemain bola sepak terbaik dunia antara yang membuatkan dua ikon ini dipilih menjadi idola buat orang ramai.

Walau bagaimanapun, Ronaldinho yang disukai ramai berikutan gaya permainan beliau yang hebat dan mengasyikkan di atas padang serta disukai ramai ternyata mempunyai sisi berbeza di luar padang.

Sejak mengumumkan persaraan daripada dunia bola sepak, Ronaldinho seringkali dikaitkan dengan masalah disiplin. Pada minggu lalu sehingga dimasukkan ke penjara di Paraguay selepas disabit kesalahan keluar negara menggunakan pasport palsu.

Difahamkan tujuan beliau ke Paraguay adalah bagi menghadiri klinik bola sepak bagi membantu kanak-kanak di Paraguay serta melancarkan buku beliau. Meskipun menghadiri negara tersebut dalam niat yang baik, pihak mahkamah telah menjatuhkan hukuman berikutan penggunaan passport palsu.

Ronaldinho and his brother have been arrested for entering Paraguay with fake passports.

His fake passport shows his correct name, birthplace, and birthdate, but it falsely suggests that he’s a naturalized Paragauay citizen. 🇵🇾😳 pic.twitter.com/x4qBTijJMQ

— Football Tweet (@Football__Tweet) March 5, 2020

Di sebalik tahanan yang dikenakan, Lionel Messi selaku bekas rakan sepasukan Ronaldinho dilaporkan sedia menghulurkan bantuan dengan membelanjakan sekitar €4 juta (RM19 juta) bagi melantik empat peguam dalam usaha untuk mengikat jamin Ronaldinho keluar dari penjara di Paraguay.

Untuk pengetahuan, duo ini pernah beraksi bersama dimana Ronaldinho merupakan salah seorang pemain penting dalam perkembangan karier Lionel Messi di FC Barcelona. Tindakan yang dilakukan Lionel Messi turut mendapat pujian netizen selepas beliau sanggup berbelanja besar bagi membantu rakan sepasukannya.

Berita yang tular ini walau bagaimanapun dinafikan Lionel Messi melalui laporan yang baru sahaja dikeluarkan The Sun dimana beliau dikatakan tidak bertindak untuk mengeluarkan sejumlah wang besar untuk ikat jamin Ronaldinho dari penjara di Paraguay.

Ikuti kronologi kisah Ronaldinho yang ditangkap oleh pihak berkuasa Paraguay selepas didapati menggunakan pasport palsu. Turut dikongsikan, gambar kehidupan Ronaldinho dalam penjara di Paraguay.

Ronaldinho Ditangkap Pihak Berkuasa Paraguay Selepas ‘Kantoi’ Guna Pasport Palsu

Gambar ‘Kehidupan’ Ronaldinho Dalam Penjara Di Paraguay Mula Tersebar


Mesut Ozil Kongsi Koleksi Kereta Dan Kasut ‘Rare’ Yang Dimilikinya

Sneakerhead rupanya Mesut Ozil ini. Koleksi kasut yang dimiliki beliau disusun kemas di dalam rak berkaca; tanda Ozil sayang kasut-kasut yang berada dalam simpanannya. Nampak beliau ada beberapa pasang Yeezy V1 & V2 serta Human Race. Itulah kelebihan menjadi duta untuk jenama Adidas. Dan tak sangka Mesut Ozil juga peminat setia jenama yang sedang hot ketika ini, Off White.

Mesut juga merupakan duta untuk jenama kereta Mercedes-Benz. jadi anda boleh lihat juga betapa canggihnya kereta yang dipandu oleh Ozil untuk kegunaan harian.

Ini baru koleksi kasut Mesut Ozil. Belum lagi koleksi kasut milik Neymar. Mungkin lebih banyak kerana Neymar memang terbukti seorang pengumpul kasut tegar. Ada kasut anda yang sama dengan salah satu model kasut yang berada dalam koleksi Ozil ini?


Mesut Özil Umum Persaraan Daripada Skuad Kebangsaan

Pemain bola sepak yang terkenal dengan jumlah assist yang banyak, Mesut Özil pada hari ini mengumumkan di laman Twitter dimana beliau telah mengambil keputusan untuk bersara daripada skuad kebangsaan.

Keputusan yang dibuat oleh pemain bola sepak skuad Jerman ini dibuat ini setelah beliau telah menerima serangan berunsur perkauman dimana beliau digelar pendatang sejurus selepas prestasi hambar Jerman ketika edisi Piala Dunia 2018 baru-baru ini.

Selain itu, Mesut Özil yang mempunyai darah Turki turut menerima mesej berbaur ugutan berikutan gambarnya bersama Recep Tayyip Erdogan selaku presiden Turki. Berikutan kecaman yang diterima, beliau turut berkongsi kepada para peminat laporan penuh berikutan pengundurannya daripada skuad kebangsaan.

The past couple of weeks have given me time to reflect, and time to think over the events of the last few months. Consequently, I want to share my thoughts and feelings about what has happened. pic.twitter.com/WpWrlHxx74

— Mesut Özil (@MesutOzil1088) July 22, 2018

Nampaknya isu perkauman diantara para peminat bola sepak seluruh dunia masih belum selesai setakat ini.


Mesyuarat Kabinet Sahkan BTN Dan PLKN Dimansuh Serta-Merta

Mula sebagai program untuk melatih disiplin dan undang-undang dikalangan anak muda, Program Latihan Khidmat Negara (PLKN) dan Biro Tatanegara (BTN) telah diputuskan bakal dimansuhkan serta-merta berdasarkan keputusan yang dibuat oleh mesyuarat kabinet.

Difahamkan pemansuhan ini dibuat bagi merangka sebuah program yang lebih berkesan buat anak muda. Setakat ini,pihak kerajaan sedang dalam proses untuk merangka sebuah modul baru bagi menggantikan kedua-dua program dan bakal dijenamakan sebagai ‘Youth of the Future’. Modul terbaru ini bakal berkait rapat pihak bersama pihak penting termasuk Khazanah Nasional Berhad.

Selain itu, beberapa kementerian lain bakal turut terlibat melibatkan Jabatan Perdana Menteri (JPM), Kementerian Pembangunan Wanita Keluarga dan Masyarakat (KPWKM), Kementerian Pertahanan (MINDEF) dan Kementerian Pendidikan (KPM).

Mengulas mengenai kakitangan yang terlibat di dalam kedua-dua program ini Menteri Belia dan Sukan, Syed Saddiq Syed Abdul Rahman mengatakan sejumlah besar kakitangan tetap dan kontrak bakal diserap ke dalam Kementerian Belia dan Sukan (KBS). Walaubagaimanapun, penentapan jumlah kakitangan yang bakal diserap bakal diumumkan kelak.


3 Cara Steve Job Kendalikan Mesyuarat Dengan Efektif Dan Produktif

Apabila anda diiktiraf sebagai seorang yang berjaya, pasti segala gerak-geri anda diperhatikan agar boleh dijadikan contoh dan diikuti oleh orang lain dengan harapan dapat mencapai kejayaan seperti anda. Begitu juga dengan Steve Job.

Walaupun dia telah tiada, ramai orang masih menjadikan dia contoh tauladan. Salah satunya ialah cara-cara Steve Job menjalankan mesyuaratnya dan anda pasti terkejut apa yang telah dia lakukan supaya mesyuarat itu menjadi lebih efektif dan produktif.

Steve Job tidak menyukai pembentangan formal kerana dia lebih menyukai orang yang bermesyuarat berdepan dengannya. Disebabkan itu Job tidak membenarkan penggunaan slaid PowerPoint. Dia mahu semua orang berfikir secara kritis dan kritikal tanpa bergantung dengan teknologi.

Baca: Jika Steve Jobs Sendiri Menghalang Anak-anaknya Menggunakan iPad, Apa Pula Tindakan Anda?

“Saya tidak suka cara orang menggunakan persembahan slaid dan bukannya berfikir,”…”Orang ramai akan menghadapi masalah dengan membuat pembentangan. Saya mahu mereka melibatkan diri, untuk meluahkan perkara-perkara di meja, bukannya menunjukkan sekumpulan slaid. Orang yang tahu tentang apa yang mereka bercakap (berfikir) tidak perlu PowerPoint.” kata Steve Job kepada Walter Isaacson, penulis buku biografi ‘Steve Job’.

Steve Job seboleh-bolehnya mahu bermesyuarat dengan sekumpulan kecil orang yang dirasakan memberi impak di dalam perbincangan.

Di dalam buku ‘Insanely Simple’, Ken Segall penulis bersama Steve Job menulis tentang orang baru yang tidak dikenali Job mahu menyertai mesyuarat. Job bertanya ‘Siapa awak?’ dan orang itu menerangkan siapa dirinya.

Setelah Job mendengar penerangan tersebut, Job meminta dengan sopan supaya orang itu meninggalkan mesyuarat berkaitan projek pemasaran itu.

“Saya tidak rasa kami memerlukan awak di dalam mesyuarat ini, Lorrie. Terima kasih,” kata Steve Job.

Baca: Buku Ini Banyak Mempengaruhi Gaya Pemikiran Steve Jobs. Kami Pun Tak Sangka
3. Memastikan setiap orang bertanggungjawab dengan setiap satu intipati agenda mesyuarat.

Salah satu faktor kejayaan bisnes Apple di peringkat global adalah kerana teras pemikiran Steve Job adalah “accountability mindset”.

“Accountability mindset” bermaksud satu proses dibawakan ke satu tempat di mana semua orang akan tahu siapa yang bertanggungjawab untuk apa. Apple menggunakan singkatan kod “DRI” yang bermaksud ‘directly responsible individual’.

Jadi, setiap agenda mesyuarat akan memaparkan nama orang yang bertanggungajawab terus dengan tugasan tersebut. Kaedah ini memberi banyak kebaikan untuk situasi startup. Malah, ia memberi satu rasa sayang dan ambil berat kepada mereka yang membawa DRI tersebut.

Baca: Steve Wozniak Co-Founder Apple Menerangkan Perbezaan Terbesar Antara Steve Jobs Dan Bill Gates

Menurut Gloria Lin yang dipindahkan dari kumpulan Apple iPod untuk mengetuai kumpulan produk Flipboard sebagai DRI, proses kerja melibatkan DRI ini adalah penting terutama bagi syarikat yang cepat berkembang.

Dia menyatakan perkara penting lupa diperkatakan di meja mesyuarat bukanlah kerana orang tidak bertanggungjawab tetapi mereka terlalu sibuk. Jadi, dengan DRI ini orang yang dipertanggungjawabkan akan mengambil tahu dan memberikan lebih perhatian projek yang dikendalikan seperti bayi dia sendiri.

LIKE dan FOLLOW Vocket di Facebook serta Instagram


Meta Dengan Kerjasama SOLS 24/7 Perkenalkan MetaBoost, Kursus Digital Percuma Khusus Buat Peniaga Kecil

Syarikat Facebook Meta dengan kerjasama SOLS 24/7 dan SOLS Edu telah melancarkan program percuma secara dalam talian iaitu Meta Boost bagi membantu perniaga kecil tempatan bagi meningkatkan jumlah pelanggan secara online.

Program ini tersedia secara dalam talian dan secara bersemuka di mana kursus ini menyediakan latihan digital kepada perniaga kecil tentang cara untuk mengembangkan perniagaan mereka secara maya dan mewujudkan kehadiran digital atas talian dengan menggunakan platform Facebook, Instagram dan WhatsApp.

Inisiatif yang diperkenalkan termasuklah menyediakan kelas Bahasa Inggeris serta kemahiran digital, transformasi NGO, dan program melibatkan crowdfunding untuk kementerian, agensi, syarikat swasta dan awam serta universiti dan sekolah.

Sementara itu, SOLS Edu pula menawarkan kursus percuma yang mengajar kemahiran Bahasa Inggeris yang boleh diguna pakai untuk tujuan sekolah, universiti dan perniagaan. Pada masa yang sama, SOLS juga telah mewujudkan dirinya sebagai tempat penyediaan pekerjaan dan pendidikan digital untuk kumpulan Orang Asli dan golongan B40.

Mengulas mengenai project terbaharu MetaBoost, SOLS memaklumkan program yang diperkenalkan ini akan diajar oleh jurulatih MetaBoost yang bertauliah.
Terdapat 4 modul yang meliputi cara mewujudkan kehadiran perniagaan atas talian, menggunakan Facebook bagi meningkatkan kesedaran, bermula dengan META perniagaan suite serta menjangkau khalayak melalui Facebook yang diperibadikan.

Selain daripada latihan secara dalian talian, latihan secara bersemuka akan bermula pada suku pertama 2023 di tujuh negeri termasuk terdiri Johor, Pulau Pinang, Sabah, Sarawak, Kelantan dan Pahang.

Difahamkan program ini bakal dikendalikan oleh lebih 100 individu berpengalaman dari lebih 20 negara. Ketahui lebih lanjut mengenai MetaBoost dengan klik di sini.


Meta Dilaporkan Alami Kerugian RM20.4 Bilion Kerana Fokus Pada Metaverse Pada Tahun Lalu

Mark Zuckerberg dilihat sangat obses dengan idea metaverse sehingga sanggup melabur berbilion ringgit. Bagaimanapun, percaturan untuk fokis metaverse ini dilihat sangat berisiko dan berpotensi besar untuk gagal.

Menerusi laporan suku ke-4 tahun lalu, ternyata fokus metaverse yang diberikan oleh Mark Zuckerberg dilihat tidak membuahkan hasil seperti yang diharapkan.

Syarikat Meta melaporkan secara rasmi bahawa mereka alami kerugian besar kira-kira $4.3 bilion (~RM20.3 bilion) menerusi metaverse division dan VR pada suku ke-4 tahun lalu. Bahkan, saham Meta juga merundum sebanyak 50% sejak tahun lalu.

Meskipun dilihat gagal mendapatkan pulangan menerusi platform metaverse, syarikat Meta masih berjaya menjana pendapatan berbilion ringgit daripada platform media sosial mereka termasuklah  WhatsApp, Instagram, Facebook dan Messenger.

Dalam pada itu, Mark Zuckerberg dilihat sangat optimis dan sanggup menghabiskan sejumlah wang yang besar hanya untuk mengembangkan teknologi metaverse meskipun mengalami kerugian pada saban tahun.

Beliau juga menegaskan prioriti bisnes masih kekal sama iaitu AI untuk sekarang dan metaverse untuk jangka masa panjang. Dalam menuju ke hadapan, syarikat Meta sedia melepaskan seramai 11,000 tenaga pekerja demi kelangsungan syarikat dalam beberapa tahun mendatang.